title: EHC Visp

text: Joukkueessa on ollut suomalaisia valmentajia: Jorma Peltonen kausina 1978–1980 ja Juhani Tamminen kaudella 1984–1985.


title: Trocadero (elokuva)

text: Trocadero () on vuonna 1935 ensi-iltansa saanut yhdysvaltalainen musikaali-/komediaelokuva, jonka ohjasi Victor Fleming. Musikaalikomedian pääosia esittävät Jean Harlow, William Powell ja Franchot Tone. Sivuosissa nähdään muiden muassa May Robson, Ted Healy ja Rosalind Russell. P. J. Wolfson käsikirjoitti elokuvan David O. Selznickin tarinan pohjalta. "Trocadero" on mustavalkoinen ja pituudeltaan se on 97 minuuttia, eli tunti ja 37 minuuttia. "Trocadero" sai ensi-iltansa Yhdysvalloissa 19. huhtikuuta vuonna 1935. Suomeen "Trocadero" ilmestyi teattereihin 15. joulukuuta samana vuonna. Metro-Goldwyn-Mayer tuotti elokuvan. "Trocaderoa" pidetään nykyisin klassikkona.


title: Trocadero (elokuva)

text: Kun "Trocadero" oli valmis, joka oli suoraa dramaa, MGM päätti tehdä siitä musikaalin, joten tuotantoa jatkettiin. Tästä tuli yksi Jean Harlowin suurimmista rooleista.


title: Trocadero (elokuva)

text: Kehden laulun ""Hi-Diddle-Dee-Dum"" ja ""I'm Going Down to Dance at Clancy's"" sanoittajina ja säveltäjinä olivat Con Conrad ja Herb Magidson.


title: HC Ajoie

text: HC Ajoie on sveitsiläinen jääkiekkojoukkue. Joukkue pelaa Sveitsin toiseksi korkeimmalla sarjatasolla National League B:ssä.


title: SC Langenthal

text: SC Langenthal on sveitsiläinen jääkiekkoseura. Joukkue pelaa maan toiseksi korkeimmalla sarjatasolla Nationalliga B:ssä


title: Iloinen tiede

text: Iloinen tiede (, "La gaya scienza") on filosofi Friedrich Nietzschen teos. Se ilmestyi ensimmäisen kerran vuonna 1882. Esipuheessa Nietzsche kuvaa teosta: "Huvitteluksi kauan kestäneen puutteen ja voimattomuuden jälkeen". Sen on suomentanut J. A. Hollo, säkeiden suomennokset: Aarno Peromies ja Toivo Lyy. Suomennoksen on julkaissut Otava 1963.


title: Iloinen tiede

text: Teos on kuuluisin Nietzschen keskikauden teos. Siinä esitetään ensimmäistä kertaa kuuluisa teesi Jumalan kuolemasta. Teoksessa esitetään myös ikuisen paluun ajatus.


title: Setiritsiini

text: Setiritsiini ("Zyrtec", "Histec" sekä lukuisa joukko muita: mm. "Heinix") on antihistamiineihin kuuluva lääke, jota käytetään allergian ja sen oireiden, kuten urtikarian ja heinänuhan, hoitoon. Setiritsiini on hydroksitsiinin aineenvaihduntatuote ja piperatsiinin johdannainen. Myös setiritsiinin levo-enantiomeeria, levosetiritsiinia, käytetään allergialääkkeenä. Reseptivapaa käsikauppalääke sisältää 10 mg vaikuttavaa ainetta/lääketabletti. Tabletti otetaan suun kautta.


title: Setiritsiini

text: Setiritsiinin kemiallinen kaava on CHClNO, moolimassa 388,89 g/mol ja CAS-numero 83881-51-0.


title: Setiritsiini

text: Allergialääkkeissä, kuten "Zyrtec"issä, vaikuttavana aineena on setiritsiinidihydrokloridi CHClNO·2(HCl) CAS 83881-52-1.


title: Setiritsiini

text: Setiritsiiniä on saatavilla sekä käsikauppalääkkeenä että reseptillä myytävänä.


title: Liettuan läänit

text: Liettua jaetaan kymmeneen lääniin (), jotka on nimetty pääkaupunkiensa mukaan. Läänit jaetaan 60 kuntaan (): yhdeksään kaupunkikuntaan, 43 kunnallispiiriin ja kahdeksaan kuntaan. Jokainen kunta jaetaan vuorostaan seniūnija-alueisiin. Aluejako luotiin vuonna 1994 ja sitä muutettiin hieman vuonna 2000.


title: Liettuan läänit

text: Läänejä johtavat kuvernöörit (), jotka Vilnan keskushallinto nimittää. Heidän tärkein velvollisuutensa on varmistaa, että kunnat noudattavat Liettuan lakeja ja perustuslakia. Heillä ei ole merkittäviä valtaoikeuksia, ja onkin ehdotettu, että kymmenen lääniä on Liettuan kokoiselle maalle liikaa, sillä kaksi pienintä lääniä käsittävät vain neljä kuntaa. Läänien korvaajaksi on ehdotettu neljän tai viiden hallintoalueen järjestelmää, joka perustuisi Liettuan vanhoihin etnografisiin alueisiin ja tärkeimpiin yli sadan tuhannen asukkaan kaupunkeihin.


title: Liettuan läänit

text: Nykyisiä läänejä ei tule sekoittaa toista maailmansotaa edeltäneisiin lääneihin. Siihen aikaan Liettuan hallinnollinen jako oli kaksitasoinen: "apskritys"-läänit oli jaettu "valsčius"-yksiköihin. Nykyisin aluejako on kolmitasoinen, ja siihen kuuluvat läänit, kunnat ja seniūnijat.


title: Liettuan läänit

text: Kartassa on sekä läänit että kunnallispiirit. Kahdeksan kaupunkikuntaa ja kaksi kuntaa on merkitty numeroin:


title: Paul von Hase

text:
Paul von Hase (24. heinäkuuta 1885 Hannover – 8. elokuuta 1944 Berliini) oli saksalainen upseeri ja Berliinin kaupunginkomendantti toisen maailmansodan aikana natsi-Saksassa. Hän osallistui sodassa Puolan ja Ranskan valtauksiin. Arvoltaan hän oli kenraalimajuri. Hase otti osaa heinäkuun 20. päivän salaliittoon yhdessä Claus von Stauffenbergin ja toisten kanssa. Salaliiton epäonnistuttua hänet vangittiin, tuomittiin kuolemaan ja hirtettiin Plötzenseen vankilassa.
Paul von Hase oli teologi Dietrich Bonhoefferin ja tämän sisarusten serkku.


title: Carl Goerdeler

text: Carl Friedrich Goerdeler (31. heinäkuuta 1884 – 2. helmikuuta 1945) oli saksalainen poliitikko, tohtori, natsien vastustaja ja heinäkuun salaliiton jäsen toisen maailmansodan aikana natsi-Saksassa. Hän oli Leipzigin pormestari. Goerdeler oli heinäkuun salaliittolaisten ehdokas Saksan uudeksi valtakunnankansleriksi Adolf Hitlerin suunnitellun salamurhan jälkeen. Murhayrityksen epäonnistuttua Goerdeler vangittiin ja tuomittiin kuolemaan. Hänet hirtettiin Plötzenseen vankilassa vuonna 1945.


title: Carl Goerdeler

text: Monet pitivät Goerdeleria natsijohdon vastaisen maanalaisen vastarinnan johtajana. Hän oli konservatiivinen liberaali, läheisessä yhteydessä Kreisaun piiriin ja muihin vastarinnan keskushenkilöihin, kuten Ulrich von Hasseliin ja Johannes Popitziin. Hänen vaikutusvaltansa vastarinnassa kuitenkin vaihteli vuosien varrella.


title: Carl Goerdeler

text: Goerdeler toimi Leipzigin pormestarina 1930–1937. Huolimatta omasta isänmaallisuudestaan ja kansallismielisyydestään hän vastusti Hitleriä ja natseja. Hän oli vastustanut näitä jo Hitlerin valtaannousun yhteydessä 1933, ja oli kieltänyt muun muassa hakaristilipun nostamisen kaupungintalolla sekä pyrkinyt suojelemaan juutalaisia liikkeenharjoittajia natsien vainoilta. Toisen maailmansodan aikana hän pyrki muodostamaan upseeriston keskuuteen liittoutumaa, joka voisi painostaa Hitlerin eroamaan.


title: Dahae

text: Dahae (, ) oli muinainen skyyttiläinen heimo, joka eli nykyisen Kazakstanin alueella.


title: Dahae

text: Kserkses I kukisti ja liitti heidät Persian valtakuntaan. Heimon jousin varustetut ratsumiehensä olivat kuuluisia. Kun Aleksanteri Suuri hyökkäsi Persiaan, heimo tuki Dareios III:a. Darioksen kuoltua he tukivat Bessosta ja Spitamenesta. Myöhemmin heidän ratsuväkensä kuitenkin liittyi Aleksanteriin ja seurasi tämän mukana Intian sotaretkellä.


title: Gallinan kulttuuri

text: Gallinan kulttuuri oli esikolumbiaaninen intiaanikulttuuri nykyisten Yhdysvaltojen lounaisosassa. Gallina-joen kanjoni sijaitsee Lounais-Yhdysvalloissa pohjoisessa New Mexicon osavaltiossa Santa Festä pohjoiseen melko lähellä Taosin kaupunkia Jemez-vuorten lähellä. Gallinan jokilaakso sijaitsee suunnilleen 20 km Taosista pohjoiseen.


title: Gallinan kulttuuri

text: Vuonna 1933 kullanetsinnässä ollut maanviljelijä Joe Areano löysi alueelta kanjonissa olevien mäkien huipulta kivisiä neliskulmaisia torneja, jotka oli muurattu oljen ja saven sekaisella laastilla. Lisätutkimuksen paljastivat, että ne oli rakentanut intiaanikansa, jonka kulttuuri erosi läheisestä pueblo-kulttuurista eli Anasazi-kulttuurista. Gallinan kulttuurin intiaanit rakensivat Gallinajoen varteen ajoitusten mukaan noin 1050-1300 jaa. ajalle tyypillisiä maanpintataloja, kuoppataloja ja mäkien huipuille myös kivisiä torneja. Kuivuus lisääntyi alueella sen historian edetessä. Kulttuuri näyttää tuhoutuneen äkkiä noin 1275 väkivaltaiseen hyökkäykseen, josta pelastuneet ihmiset pakenivat hieman pohjoisemmaksi. Hyökkääjinä olivat melko todennäköisesti pueblointiaanit.


title: Gallinan kulttuuri

text: Kulttuuri sai alkunsa aikaisemmasta Rosan kulttuurista, mutta kulttuurin keramiikka oli erilaista ja Rosan keramiikkaa käytännöllisempää. Kulttuurin otaksutaan saapuneen idästä preerialta tai Mississipin laaksosta asti. Gallinan kulttuuri liittyy pueblokulttuurin kukoistuskauteen. Gallinan talorakennustyyli muistutti Rosaa. Kykissä oli 3-20 taloa, ja niissä oli sekä pintataloja että puoliksi maahan kaivettuja kuoppataloja pohjois-eteläsuunteisesti asteltuina. Kuoppatalot olivat monesti pöytävuorten huipulla ja paaluaidoin ympäröityjä. Pintataloissa oli usein säilytyskoreja, jotka ulottuivat talosta itäiseen ja läntiseen suuntaan. Seinät olivat paksuja kivistä mudalla muurattuja. Talojen sisustat olivat sileitä ja siististi laastilla päällystettyjä. Tunnelit yhdistivät kuoppa- ja pintataloja.


title: Gallinan kulttuuri

text: Gallinan ihmiset rakensivat harjanteille kivistä, saven ja oljen seoksista neliskanttisia torneja, joiden katossa oli käytetty puurappuja. Vain harvojen tornien kulmat olivat pyöreähköjä. Muurit olivat paksuja ilmeisesti painon tukemisen takia. Torneihin pääsi vain tikkaita pitkin. Tornien korkeus oli 7,5-9 metriä, ja seinät alhaalla metrin paksuiset. Tornin lattian ala oli 6x6 metriä, ja lattiaa kiersivät penkkirivit. Erään tornin penkkien alla oli muun muassa väriaineita, peurannahkaisia vaatteita ja muita uskonnollisia ja muita intiaanien käyttöesineitä. Torneja löytyi 56x80 kilometrin alaiselta alueelta. Ei tiedetä, mihin torneja käytettiin, ehkä ruokavarastoina, ehkä viestiasemina, ehkä puolustukseen. Joistain Gallina-intiaanien kivisistä rakennuksista on käytetty nimeä torreónes, linnoituksen tornit. Vuosirengasajoitusten mukaan alue alkoi kuivua 1161, vaikka kosteus vaihteli ja jokainen vuosi ei ollut huono. Erityisen paha kuivuus oli 1250 - 1265, ja 1278-1292 olivat pahimmat vuodet. Luultavasti eräässä kuivuuden vaiheessa monet ihmiset vaelsivat Canjilon-vuorelle leireihin metsästämään ja keräilemään ravintoa luonnosta.


title: Gallinan kulttuuri

text: Useimmat Gallinan kulttuurin rakennukset on hylätty harkiten, ja niiden jäännökset tuhottu rituaalisesti polttamalla. Mutta joistain Gallinan taloista löytyy merkkejä raaoista murhista, ihmiset on murhattu ja heitetty sisään taloonsa, joka on sytytetty palamaan. Ihmisiin on ammuttu nuolia. Toisaalta on mahdollista että hyökkääjät olisivat ampuneet tornin puurakenteet tuleen, ja tappaneet katolla olevat ihmiset nuolilla. Tämän jälkeen palava katto olisi romahtanut sisään. Jotkut murhatut on löydetty torneista. 1930-luvulla löytyi noin kuusi metriä korkea pyöreä kivitorni, jossa oli 16 ihmisen luurangot. Heissä oli väkivallan merkkejä.


title: Gallinan kulttuuri

text: Noin 1275 kulttuurin ihmisiä siirtyi paljon Jemezin pohjoisosiin, ehkä ei vapaaehtoisesti. Onkin ajateltu, että Gallinassa olisi tapahtunut joukkomurha, jossa suurin osa kansaan kuuluvista olisi murhattu. Mutta löytöjen mukaan vain pieni osa koki julman kohtalon, suurin osa ihmistä pakeni. . Luultavasti puebloalueen Anasazi-intiaanit hyökkäsivät Gallinan alueelle. Mutta samoihin aikoihin myös Anasazi-kulttuuri hävisi.


title: Ulrich von Hassell

text: Ulrich von Hassell (12. marraskuuta 1881 – 8. syyskuuta 1944) oli saksalainen diplomaatti ja vastarintataistelija toisen maailmansodan aikana.


title: Ulrich von Hassell

text: Hän otti osaa ensimmäiseen maailmansotaan ja haavoittui Marnen taistelussa vuonna 1914. Vuonna 1933 hän liittyi Saksan kansallissosialistiseen työväenpuolueeseen. Toisen maailmansodan aikana hän otti osaa Adolf Hitlerin ja natsihallinnon vastaiseen heinäkuun 20. päivän salaliittoon. Sen epäonnistuttua hän joutui Roland Freislerin johtaman kansantuomioistuimen eteen. Hänet hirtettiin Plötzenseen vankilassa vuonna 1944.


title: Teologiska fakulteten, Åbo Akademi

text: Teologiska fakulteten vid Åbo Akademi oli teologinen tiedekunta Turun Åbo Akademilla. Tiedekunta perustettiin lähinnä lahjoitetuin varoin vuonna 1924 ja oli ainoa teologinen tiedekunta Suomessa, jonka opetuskielenä käytetään ruotsia.


title: Teologiska fakulteten, Åbo Akademi

text: Åbo Akademin teologisessa tiedekunnassa pystyi erikoistua seitsemälle eri alalle:


title: Teologiska fakulteten, Åbo Akademi

text: Tiedekunnalla oli myös yhteistyötä Åbo Akademin humanistisen tiedekunnan kanssa, jonka kautta pystyi opiskella uskontotiedettä. Tälläkin aineella oli oma professorinsa.


title: Teologiska fakulteten, Åbo Akademi

text: Hallintouudistuksessa 2010 tiedekunta menetti itsenäisyytensä ja siitä tuli osa isompaa tiedekunta-aluetta. Lopullisesti teologinen tiedekunta lakkautettiin vuonna 2015 ja se yhdistettiin osaksi uutta Humanististen tieteiden, psykologian ja teologian tiedekuntaa.


title: Berthold Schenk von Stauffenberg

text: Berthold Schenk Graf von Stauffenberg (15. maaliskuuta 1905 Stuttgart – 10. elokuuta 1944 Plötzenseen vankila, Berliini) oli saksalainen aristokraatti, juristi ja heinäkuun 20. päivän salaliiton jäsen toisen maailmansodan aikana natsi-Saksassa. Hän oli Adolf Hitlerin salamurhaa yrittäneen Claus von Stauffenbergin veli. Stauffenberg joutui salaliiton jälkeen Roland Freislerin johtaman kansantuomioistuimen eteen. Hänet tuomittiin kuolemaan ja teloitettiin hirttämällä Plötzenseen vankilassa.


title: Friedrich Olbricht

text: Friedrich Olbricht (4. lokakuuta 1888 – 21. heinäkuuta 1944) oli saksalainen jalkaväenkenraali ja heinäkuun 20. päivän salaliiton jäsen.


title: Friedrich Olbricht

text: Olbricht syntyi Leisnigissä Saksissa vuonna 1888. Hän osallistui ensimmäiseen maailmansotaan luutnanttina.


title: Friedrich Olbricht

text: Toisessa maailmansodassa Olbricht otti aluksi osaa Puolan offensiiviin Saksan 24. jalkaväkidivisioonan komentajana. Vuonna 1944 hän oli Saksan Kotiarmeijan huolto-osaston päällikkö ja kotiarmeijan komentajan kenraali Friedrich Frommin apulainen. Hän osallistui heinäkuun 20. päivän salaliittoon. Olbricht tällöin oli kenraali Höpnerin kanssa sotaministeriössä valmiina ottamaan vallan käsiinsä. He olivat epätietoisia attentaatin onnistumisesta. Lopulta he aloittivat operaation, ja Olbricht pidätti kenraali Frommin. Kun tieto Hitlerin selviämisestä tuli, Fromm sai pidättäjät vaihtamaan puolta ja Olbricht vangittiin. Hänet teloitettiin yhdessä Claus von Stauffenbergin, Werner von Haeftenin ja Albrecht Mertz von Quirnheimin kanssa Bendlerblockin sisäpihalla Berliinissä 21. heinäkuuta 1944.


title: Henning von Tresckow

text: Henning Hermann Robert Karl von Tresckow (10. tammikuuta 1901 – 21. heinäkuuta 1944) oli saksalainen kenraalimajuri ja Adolf Hitlerin natsihallintoa vastustanut vastarintataistelija toisen maailmansodan aikana.


title: Henning von Tresckow

text: Von Treschkow syntyi Magdeburgissa Preussissa aatelisperheeseen. Ensimmäisen maailmansodan länsirintamalla hän taisteli yhtenä nuorimmista luutnanteista. Toisessa maailmansodassa hän otti osaa Puolan offensiiviin jalkaväkidivisioonan esikuntapäällikkönä. Myöhemmin hän palveli Valko-Venäjällä 2. armeijan esikuntapäällikkönä.


title: Henning von Tresckow

text: Von Treschkow oli Hitlerin vastustaja. Hän asetti maaliskuussa 1943 yhdessä Fabian von Schlabrendorffin kanssa rintamalla vierailleen Hitlerin lentokoneeseen pommin, joka ei kuitenkaan räjähtänyt. Salaliittolaiset onnistuivat peittämään jälkensä hakemalla räjähtämättömän pommin pois. Hän otti osaa myös heinäkuun 20. päivän salaliittoon, joka tiivistyi Claus von Stauffenbergin pommiattentaattiyritykseen Hitlerin päämajassa 1944. Kun von Treschkow kuuli Hitlerin selvinneen murhayrityksestä, hän surmasi itsensä menemällä keskelle neuvostotykistön tulitusta lähellä Białystokia Ostrowissa. Hänet haudattiin kotiinsa. Kun natsit saivat selville hänen osallisuutensa salaliittoon, ruumis kaivettiin ylös ja hävitettiin polttamalla Sachsenhausenin keskitysleirin krematoriossa.


title: Kristuksen kirkastumisen katedraali (Pietari)

text: Kristuksen kirkastumisen katedraali () on myöhäisklassismia edustava ortodoksinen kirkkorakennus Pietarissa Venäjällä. Se sijaitsee Preobraženskaja-aukiolla Liteinyin kaupunginosassa.


text: Kirkko on rakennettu alun perin vuosina 1743–1754. Keisarinna Elisabetin määräyksestä arkkitehti P.A. Trezzini suunnitteli yhden kupolin asemasta viisi kupolia ja toi näin perinteisen venäläisen kirkkorakennustyypin Pietarin maaperälle. Vuoden 1825 tulipalossa tuhoutuneen kirkon korjasi vuosina 1827–1829 arkkitehti Vasili Stasov. Korjaustyön yhteydessä kirkko muutettiin empiretyyliseksi. Sotilaskirkkona toimineen rakennuksen luonnetta korostaa sotasaaliiksi saaduista turkkilaisista tykinputkista koostuva aita.


text: Kristuksen kirkastumisen katedraali on yksi harvoista Pietarin kirkkorakennuksista, joka toimi kirkkona koko neuvostoajan. Sen vieressä sijaitsee 2000-luvun alussa rakennettu Suomen Pietarin pääkonsulaatin kansliarakennus.


title: Spasskin pogosta

text: Spasskin pogosta () oli 1400-1600-luvuilla Inkerin Pähkinälinnan lääniin kuulunut pogosta, joka käsitti Nevan pohjoisrannan ja osan sen etelärannasta. Pohjoisessa Spasskin pogosta rajoittui Korpiselän ja Kelton pogostoihin ja etelässä Inkereen pogostaan.


title: Spasskin pogosta

text: Vuoden 1499/1500 Novgorodin Vatjan viidenneksen verokirjan mukaan pogostan seurakuntakirkkona toimi Pähkinälinnan Vapahtajan eli Spasskin kirkko. 1600-luvulla seurakunnan Kristuksen kirkastumisen kirkko sijaitsi nykyisen Pietarin alueella Smolnan paikalla Nevanlinnan kaupunkia vastapäätä. Vuosisadan loppupuolella kirkonkylän nimeksi tuli "Vuoronpuoli", joka on väännös aikaisempien asukkaiden lisänimestä "Vorobjov".


title: Erich Fellgiebel

text: Erich Fellgiebel (4. lokakuuta 1886 – 4. syyskuuta 1944) oli saksalainen kenraali toisessa maailmansodassa. Fellgiebel osallistui heinäkuun 20. päivän salaliittoon.


title: Erich Fellgiebel

text: Hän oli syntynyt Pöpelwitzissä Breslaun lähellä Sleesiassa. Ensimmäisessä maailmansodassa hän kuului Saksan keisarikunnan armeijan yleisesikuntaan. Toisessa maailmansodassa hänet ylennettiin maavoimien viestijoukkojen kenraaliksi () vuonna 1940. Hän oli Saksan armeijan viestijoukkojen päällikkönä ().


title: Erich Fellgiebel

text: Fellgiebel otti osaa Adolf Hitlerin vastaiseen salaliittoon vuonna 1944. Attentaatin epäonnistuttua hän joutui vangituksi Hitlerin Itä-Preussin päämajassa Sudenpesässä. Roland Freislerin johtama kansantuomioistuin tuomitsi hänet 4. syyskuuta 1944 kuolemaan ja hänet hirtettiin samana päivänä Plötzenseen vankilassa.


title: Guido Westerwelle

text: Guido Westerwelle (27. joulukuuta 1961 Bad Honnef, Länsi-Saksa – 18. maaliskuuta 2016) oli saksalainen poliitikko, joka toimi vuosina 2001–2011 Vapaan demokraattisen puolueen (FDP) puoluejohtajana. Westerwelle oli ensimmäinen avoimesti homoseksuaali ministeri Saksan hallituksessa. Hän toimi ulkoministerinä 2009–2013 ja vuoteen 2011 myös varaliittokanslerina.


title: Guido Westerwelle

text: Westerwelle valmistui lukiosta vuonna 1980 ja opiskeli vuosina 1980–1987 lakia Bonnin yliopistossa. Lakitieteen tohtoriksi hän valmistui vuonna 1994 Hagenin yliopistossa. Liittopäiville Westerwelle valittiin 1996.


title: Guido Westerwelle

text: Avoimesti homoseksuaali Westerwelle seurusteli kölniläisen liikemiehen Michael Mronzin kanssa. Ensimmäistä kertaa hän esiintyi miesystävänsä kanssa yhdessä virallisessa tilaisuudessa 20. heinäkuuta 2004 Angela Merkelin 50-vuotissyntymäpäivillä.


title: Guido Westerwelle

text: Westerwelle herätti vuoden 2009 vaalien jälkeen huomiota kieltäytymällä vastaamasta englanniksi BBC:n toimittajan esittämään kysymykseen. Westerwelle perusteli kantaansa sillä, että hänen mielestään virallisissa tilaisuuksissa Saksassa tulisi puhua saksaa ja saksalaisten ei tulisi hävetä äidinkieltään.


title: Guido Westerwelle

text: Westerwelle erosi Vapaan demokraattisen puolueen johdosta vuonna 2011 laskeneiden kannatuslukujen vuoksi. Hän jätti samalla myös varaliittokanslerin tehtävät.


title: Guido Westerwelle

text: Westerwellen kerrottiin sairastuneen leukemiaan kesäkuussa 2014. Westerwelle kuoli maaliskuun 18. päivänä 2016 Kölnin yliopistollisessa sairaalassa


title: Werner von Haeften

text: Werner Karl von Haeften (9. lokakuuta 1908 Berliini – 21. heinäkuuta 1944 Berliini) oli saksalainen yliluutnantti ja vastarintataistelija toisen maailmansodan aikana. Haeften työskenteli ensin pankissa ja opiskeli sitten lakia Hampurissa. Toisessa maailmansodassa hän liittyi Wehrmachtiin ja haavoittui itärintamalla. Toivuttuaan vammoistaan Haeftenista tuli Claus von Stauffenbergin adjutantti ja heinäkuun 20. päivän salaliiton jäsen. Hän oli Stauffenbergin mukana Sudenpesässä, kun tämä laittoi pommisalkun kokouspöydän alle. Salaliiton epäonnistutta Haeften vangittiin Berliinissä. Hänet teloitettiin ampumalla yhdessä Stauffenbergin kanssa. Hänen salaliittoon osallistunut veljensä Hans Berndt von Haeften puolestaan hirtettiin Plötzenseen vankilassa. Myös Haeftenien sukulaisia rangaistiin veljesten osallisuudesta natsien vastaiseen salaliittoon.


title: Albrecht Mertz von Quirnheim

text: Albrecht Ritter Mertz von Quirnheim (25. maaliskuuta 1905 München – 21. heinäkuuta 1944 Berliini) oli saksalainen upseeri ja vastarintataistelija toisessa maailmansodassa.


title: Albrecht Mertz von Quirnheim

text: Mertz von Quirnheim syntyi Münchenissä vuonna 1905. Hän liittyi Reichswehriin vuonna 1923. Toisen maailmansodan alussa Mertz von Quirnheim palveli armeijan esikuntaupseerina. Hänestä tuli lopulta Saksan 24. jalkaväkidivisioonan esikuntapäällikkö itärintamalla ja ylennettiin everstiksi 1943. Hän otti osaa heinäkuun 20. päivän salaliittoon ja joutui sen epäonnistuttua kenraali Friedrich Frommin vangitsemaksi. Mertz von Quirnheim teloitettiin ampumalla yhdessä Claus von Stauffenbergin ja eräiden muiden salaliittolaisten kanssa.


title: Chișinăun kansainvälinen lentoasema

text: Chișinăun kansainvälinen lentoasema (IATA: KIV, ICAO: LUKK) on 13 kilometriä pääkaupunki Chișinăun keskustasta kaakkoon sijaitseva Moldovan suurin lentoasema. Sen terminaali rakennettiin vuonna 1970, ja sitä laajennettiin vuonna 2000. Kiitotien pituus on 3 590 metriä.


title: Chișinăun kansainvälinen lentoasema

text: Chișinăusta lähtee lentoja Kreikkaan, Romaniaan, Unkariin, Saksaan, Turkkiin, Kyproksen tasavaltaan, Portugaliin, Englantiin, Espanjaan, Italiaan, Venäjälle, Ranskaan, Tšekkiin, Latviaan, Israeliin ja Itävaltaan. Matkustajamäärä romahti Neuvostoliiton hajottua. Vuonna 2003 lentokentän kautta kulki 341 585 matkustajaa. Vuonna 2008 jo yli 800 000 matkustajaa kulki kentän kautta. Vuonna 2013 matkustajamäärä oli jo 1 321 362. Eniten lentomatkoja tehtiin Moskovaan (28 % lennoista), Istanbuliin (12 %), Antalyaan (9 %), Müncheniin (6 %), Veronaan (6 %), Wieniin (5 %), Roomaan (4 %) ja Milanoon (4 %).


title: Moldavian Airlines

text: Moldavian Airlines oli vuonna 1994 perustettu moldovalainen lentoyhtiö. Se lensi reittilentoja Chișinăun kansainväliseltä lentoasemalta Budapestiin ja Timișoaraan, tilauslentoja myös moniin muihin kohteisiin.


title: Moldavian Airlines

text: Vuonna 2008:


title: Tanjung Pinang

text: Tanjung Pinang eli Tanjungpinang on Riausaarten provinssin pääkaupunki ja kauppasatama Indonesiassa. Se sijaitsee Bintanin saarella. Tanjung Pinangissa on 190 000 asukasta, mikä tekee siitä saarten suurimman kaupungin. Sieltä on lautta- ja pikaveneyhteydet Batamiin, Singaporeen (40 km) ja Johor Bahruun, ja se on myös kansainvälisen liikenteen satama.


title: Injektointi

text: Injektointi on maapohjan vahvistamistapa, jonka toimintaperiaatteena on maan huokosiin puristettava nestemäinen sideaine, joka kovettuu ja sitoo maarakeet yhtenäisemmäksi maamassaksi. Sillä pyritään joko maan lujuuden kasvattamiseen tai vedenläpäisevyyden pienentämiseen. Sideaineena voi toimia esimerkiksi sementti, bentoniitti, vesilasi, hartsi, kalkkiliete, polyuretaani tai bitumi. Injektointi voidaan käyttää esimerkiksi maan lujuuden kasvattamiseen olemassa olevien perustusten alla tai paalujen kärjen kantavuuden lisäämiseen. Lisäksi sillä voidaan pienentää vedenläpäisevyyttä maapadoissa tai niiden vuotokohdissa.


title: Ruotsala (Halikko)

text: Ruotsala on kylä Halikon kunnan pohjoisosassa Vaskiolla. Kylä kuuluu Vaskion keskustaajamaan ja on väkiluvultaan Vaskion suurin kylä. Ruotsalan kyläalue jatkuu taajamasta kiilamaisena pohjoiseen aina kunnan rajalle saakka.


title: Ruotsala (Halikko)

text: Ruotsala on perustettu luultavasti vasta 1300- tai 1400-luvulla, mikä on varsin myöhään Halikon kylälle. Ruotsala sijaitsee otollisella paikalla viiden puron ja joen rajaamalla alueella, minkä vuoksi alueelle alkoi kehittyä Vaskion keskus jo 1800-luvun lopulla. Kylään rakennettiin 1900-luvun alussa, osuusmeijeri, -kauppa ja työväentalo. Naapurikylä Kuttila kasvoi myös samaan aikaan ja alueelle alkoi muodostua omakotiasutusta. Virallisen kaavoituksen taajama sai vuonna 1959, mikä mahdollisti nykykaltaisen taajama-asutuksen muodostumisen kerrostaloineen. Jonkin aikaa Ruotsalassa oli jopa pienimuotoista teollista toimintaa, mm. sementti- ja sinappitehtaat.


title: Ruotsala (Halikko)

text: Ruotsalassa on säilynyt myös vanhoja rakennuksia 1800-luvulta samalla kun siellä on rakennuskantaa joka 1900-luvun vuosikymmeneltä. Kylässä toimii edelleen pankki, huoltoasema ja kauppa.


title: Salomoninlurikki

text: Salomoninlurikki ("Charmosyna margarethae") on Melanesiassa elävä kaijalaji.


title: Salomoninlurikki

text: Salomoninlurikin pituus on 18–20 cm ja paino 40–60 g. Sen höyhenpuku on pääosin punainen. Siivet ja selkä ovat vihreät, päälaki on purppuranhohtavan musta, rinnassa ja yläselässä on keltainen, mustan rajaama raita, ja pitkähkön punaisen pyrstön kärki on keltainen. Nokka on oranssi, iiris oranssinkeltainen ja koivet oranssit. Naaras muistuttaa koirasta mutta sillä on keltaiset laikut yläperän sivuilla. Nuori yksilö on himmeämmän värinen.


title: Salomoninlurikki

text: Salomoninlurikki elää kuudella saarella Salomonsaarilla ja Bougainvillessä Papua-Uusi-Guineassa. Populaation koko on arviolta alle 50 000 yksilöä. Laji on taantunut ja sitä uhkaavat lähinnä metsänhakkuut. Salomoninlurikki on lemmikkinä harvinainen.


title: Salomoninlurikki

text: Salomoninlurikit elävät enimmäkseen alavien maiden metsissä, savanneilla ja kookospalmuistutuksilla, paikoin vuoristossa 1 350 metrin korkeudelle. Yleensä ne liikkuvat puiden latvustoissa pareittain tai meluavina parvina, joissa voi olla jopa 40 yksilöä.


title: Salomoninlurikki

text: Salomoninlurikit syövät siitepölyä, kukkia ja mettä.


title: Ruotsala

text: Ruotsala voi tarkoittaa seuraavia:


title: Pelson vankila

text: Pelson vankila Vaalan kunnan Pelson kylässä kuuluu Pohjois-Suomen aluevankilaan, vankilan johtajana toimii Ville-Veikko Pohjola. Vankila aloitti toimintansa varavankilana 1935. Siitä tuli keskusvankila 1983 ja nimeltään pelkkä Pelson vankila 2001.


title: Pelson vankila

text: Vankilan alue on entistä Pelsonsuota. Laajan suon kuivattamista suunniteltiin jo 1800-luvun alussa, mutta kuivatus aloitettiin vasta 1857. Ensin kuivatettiin noin 60 000 tynnyrinalaa eli 30 000 hehtaaria, josta suota oli yli puolet. Pelson varavankilan perustamispäätös tehtiin 13. syyskuuta 1935. Silloisen Säräisniemen pitäjän Veneheiton kylän alueelle sijoitetun varavankilan toiminta alkoi päätöksestä jo viikon päästä eli 20. syyskuuta 1935.


title: Pelson vankila

text: Perustettuun laitokseen kuuluvaa upottavaa suoaluetta Honkisaaressa, missä vankila yhä sijaitsee, oli 6 600 hehtaaria eikä alueella ollut minkäänlaisia teitä. Ensimmäiseksi sinne saapui Sukevan vankilasta kaksitoista vankia vartijoineen. Henkilökunta ja vangit majoittuivat aluksi ympäristön taloihin, latoihin ja jopa navetoihin. Sota-aikana Pelsolla ja sen yhteydessä olleilla siirtoleireillä työskenteli myös sotavankeja, enimmillään heitä oli vuonna 1941 1300. Yhteensä 133 menehtynyttä sotavankia on haudattu Vaalan Vesalan hautausmaalle.


title: Pelson vankila

text: Pelsonsuon kuivatus ja raivaaminen noin 1 600 hehtaarin laajuiseksi viljelysalueeksi kesti kolmisenkymmentä vuotta. Kuokkimallakin tehtiin noin 900 hehtaaria peltoa. Aluksi vankeja oli alle sata, mutta lukumäärä kasvoi niin, että Honkisaaren ohella perustettiin Lintukummun ja Vesalan vankiosastot, jotka myöhemmin lakkautettiin. Asutukseen raivatusta alasta luovutettiin yli tuhat hehtaaria ja siitä muodostettiin yhteensä 49 yksityistä maatilaa. Laajimmillaan Pelson kylän alueella asuikin 1950-luvun ja 1960-luvun vaihteessa 745 henkilöä, syksyllä 2008 enää 140. Keskusvankilaksi Pelso muuttui vuoden 1983 alussa ja sen nimeksi tuli Pelson vankila vuoden 2001 alussa.


title: Pelson vankila

text: Vankila on ollut suljettu laitos, jossa on ollut keskimäärin vajaa kaksisataa vankia. Vuonna 2007 keskivankiluku oli 194, sama määrä vankeja oli myös syksyllä 2008. Vankeja Pelsolle tulee ennen muuta Pohjois-Suomesta ja Pohjanmaalta. Vankilan alaisuuteen kuuluu myös Kestilän avovankilaosasto. Vangit voivat työskennellä maatalous- tai metsätöissä. Vankilan maatila on 3 850 hehtaarin suuruinen, viljeltyä peltoa on 400 hehtaaria, lehmiä on noin 150 ja lampaita yli neljäsataa. Pelson vankilan maatila, joka siirtyi jo vuonna 1995 luomuviljelyyn, toimii suomalaisten alkuperäisrotujen geenipankkina. Siellä on noin puolet pohjoissuomenkarjasta eli lapinlehmistä, puhdas suomenlammaskatras eri värimuunnoksineen ja suomenhevosia. Vankilan pelloilla viljellään heinää, ohraa ja kauraa. Metsätyöt sisältävät mm. hakkuita ja istutuksia. Vankilassa toimi aiemmin saha, jonka tuotteita olivat sahatavara, höylälauta ja hirsi. Vankilassa valmistetaan yhä puusepäntuotteita kuten Puolustusvoimien ammuslaatikoita, erilaisia kalusteita ja koriste-esineitä. Vankilan alueella aiemmin toiminut näitä tuotteita tarjoava myymälä on kuitenkin jo lopettanut toimintansa.


title: Pelson vankila

text: Vankilassa voi opiskella hevostaloutta ja rakennusten peruskorjausta. Vangeilla on mahdollisuus päihdekuntoutukseen ja yhteisöhoitoon, josta osa toteutetaan Kestilän avovankilaosastolla. Syksyllä 2008 65% vangeista työskenteli tai opiskeli. Vankeustuomioita Pelsolla kärsitään mm. henkirikoksista ja seksuaalirikoksista, parikymmentä vankia on saanut elinkautistuomion. Tilapäiset mukaan lukien vankila tarjoaa 140-145 työpaikkaa, henkilökunnasta 70 asuu Vaalassa ja 40 Pelson kylässä.


title: Pelson vankila

text: Rikosseuraamusvirasto ilmoitti syksyllä 2008 aikomuksestaan sulkea Pelson vankila. Valtioneuvosto päätti kuitenkin tammikuussa 2009 lakkauttaa Konnunsuon vankilan ja säilyttää Pelson vankilan, mutta muutettuna 120-paikkaiseksi ns. puoliavoimeksi vankilaksi. Vaikka vankilan henkilökunnan virkojen määrä vähenee 126:sta 86:een, sen päätoiminnot säilyvät entisellään. Vankilan peruskorjaus alkaa kesällä 2011 ja siihen varataan 5 miljoonan euron määräraha. Pelsoa luonnehditaan Suomen viimeiseksi korpivankilaksi eli kaukana taajamista sijaitsevaksi työvankilaksi.


title: Pelson vankila

text: 2018 ilmoitettiin, että vankila suljetaan, mutta uusi rakennetaan keskustaan metsähallituksen nykyään omistamalla tontille Järvikyläntien ja Vaarakaarrontien risteykseen.


title: Seychellien lyhytkarva

text: Seychellien lyhytkarva on uusi itämainen kissarotu. Siitä on olemassa myös puolipitkäkarvainen versio, Seychellien pitkäkarva. Yhdessä näistä roduista käytetään nimeä "Seychellois".


title: Seychellien lyhytkarva

text: Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen.


title: Seychellien lyhytkarva

text: Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja.


title: Seychellien lyhytkarva

text: Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa.


title: Seychellien lyhytkarva

text: Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla.


title: Seychellien lyhytkarva

text: Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta.


title: Paineilmasylinteri

text:
Paineilmasylinterillä (pneumatiikkasylinteri) saadaan paineilman avulla aikaan mekaaninen liike, yleensä lineaariliike eteen ja taakse, mutta myös vääntösylintereitä valmistetaan. Yleisemmin sylintereiden ohjaus on toteutettu pneumatiikkaventtiileillä, joita ohjataan vipujen, painikkeiden tai ohjelmoitavien järjestelmien avulla. Sylinterit jaotellaan seuraavasti:
Sylintereissä voi olla männänvarsi voiman siirtoon tai mäntä on magneettinen, jolloin sylinterin ulkopuolinen magneettinen kappale seuraa männän liikkeitä siirtäen liikevoimaa.


title: Paineilmasylinteri

text: Paineilmasylinterin liikenopeutta hidastetaan useimmiten rajoittamalla sylinteristä poistuvan ilman virtausta. Tällöin sylinterin sisällä paine pysyy korkeana ja liike on tasaista. Mikäli liikenopeutta hidastetaan rajoittamalla ilman virtausta sylinterin sisään, paine vaihtelee voimakkaasti sylinterin kuormituksen mukaan ja liike voi olla nykivää aiheuttaen vaaratilanteita tai osien tarpeetonta kulumista. Hydraulisissa sylintereissä rajoitustavan vaikutus ei ole yhtä selkeä, sillä nesteiden kokoonpuristuminen on vähäisempää kuin kaasujen.


title: Jambi (kaupunki)

text: Jambi on kaupunki Indonesiassa. Se on Jambin provinssin pääkaupunki ja sijaitsee Sumatran saarella. Jambi on vilkas satamakaupunki Batang Hari -joen suulla ja öljyn ja kumin tuotannon keskus. Kaupungista on 26 km muinaisen Srivijayan kuningaskunnan merkittävän kaupungin Muaro Jambin raunioille.


title: Jambi (kaupunki)

text: Jambin lähellä olevia kaupunkeja ja kyliä ovat Mendalo, Kinati, Padang, Tanjungjohor, Paalmerah, Muarakumpe .


title: Jambi (kaupunki)

text: Jambissa on 437 012 asukasta (2005).


title: Leonard H. Goldenson

text: Leonard H. Goldenson (7. joulukuuta 1905 Scottdale, Pennsylvania – 27. joulukuuta 1999) oli American Broadcasting Companyn pitkäaikainen johtaja.


title: Leonard H. Goldenson

text: Goldenson aloitti uransa Paramountilla vuonna 1933 tehtävänään Uuden-Englannin elokuvateattereiden uudelleenorganisointi. 28-vuotiaana hän oli edennyt vastaamaan Paramountin kaikista 1 700 elokuvateatterista. Kun vuonna 1948 Yhdysvaltain korkein oikeus määräsi elokuvastudiot luopumaan omista teattereistaan, Goldensonista tuli syntyneen United Paramount Theater -elokuvateatteriketjun pääjohtaja.


title: Leonard H. Goldenson

text: Vuonna 1951 United Paramount Theater fuusioitui taloudellisissa vaikeuksissa olleen American Broadcasting Companyn kanssa, joka tuolloin koostui ainoastaan viidestä televisioasemasta. Vuonna 1954 ABC solmi The Walt Disney Companyn kanssa yhteistyösopimuksen, jolla ABC:sta tuli ensimmäinen televisioverkko, joka teki yhteistyötä elokuvastudioitten kanssa. Goldensonin johdolla ABC:stä tuli myös merkittävä urheilutapahtumien televisioija. Hän oli ABC:n johdossa vuoteen 1986 saakka.


title: Leonard H. Goldenson

text: Goldensonilla on tähti Hollywood Walk of Famella ja hänet on nimetty Radio Hall of Fameen.


title: Sähköosmoosikuivatus

text: Sähköosmoosikuivatus on maankuivatusmenetelmä. Sen toiminta perustuu siihen, että kahden erilaisen aineen välillä valitsee sähköjännite – potentiaaliero. Vesi, jolla on suurempi dielektrisyysvakio saa positiivisen varauksen ja maahiukkanen negatiivisen varauksen. Kun maahan upotetaan kaksi elektrodia ja johdetaan tasavirtaa maan läpi, alkavat positiivisesti varautuneet vesihiukkaset kulkeutumaan kohti negatiivista katodia. Kun katodi sijoitetaan suodatuskaivoon, vesi alkaa kerääntyä siihen ja se voidaan helposti pumpata pois. Tämä on kuitenkin harvinainen ja jossain tapauksissa taloudellisesti kannattamaton menetelmä.


title: Bengkulu (kaupunki)

text: Bengkulu on kaupunki Sumatran saaren länsirannikolla Indonesiassa. Se on Bengkulun provinssin pääkaupunki. Sen väkiluku on 310 000. Bengkulu oli aiemmin brittien varuskuntakaupunki, josta britit käyttivät nimeä Bencoolen.


title: Bad Honnef

text: Bad Honnef on 25 000 asukkaan kaupunki Saksassa. Se sijaitsee lähellä Bonnia, Rhein-Sieg-Kreisin piirikunnassa Nordrhein-Westfalenin osavaltiossa. Osa Siebengebirge-vuoristosta sijaitsee kaupungin alueella. Vuoden 2013 väestönlaskennassa siellä oli 24 845 asukasta.


title: Bad Honnef

text: Silloisen Honnefin kaupungin alueelta löydettiin vuonna 1897 Drachenquelle-nimen saanut lähde, joka muutti perinteisen viininviljelykaupungin kylpyläkaupungiksi. Tästä kaupunki sai myös nimeensä kylpylää merkitsevän etuliitteensä.


title: Bad Honnef

text: Edesmennyt liittokansleri Konrad Adenauer vietti elämänsä viimeiset vuodet Bad Honnefissa. Lisäksi edesmennyt entinen Vapaa demokraattinen puolueen puheenjohtaja Guido Westerwelle oli kotoisin kaupungista.


title: HC La Chaux-de-Fonds

text: HC La-Chaux-de-Fonds on sveitsiläinen jääkiekkoseura. Seura pelaa maansa toiseksi korkeimmalla sarjatasolla Nationalliga B:ssä. Se on perustettu vuonna 1919. Seuran kotihalli on Patinoire des Mélèzes (7,200).


title: HC La Chaux-de-Fonds

text: Sveitsin mestaruudet se on saavuttanut vuosina 1968, 1969, 1970, 1971, 1972 ja 1973 sekä National League B:n mestaruudet vuosina 1955, 1965, 1996 ja 2000.


title: Wii Speak

text: Wii Speak on Nintendon Wiille suunniteltu mikrofonilisälaite, joka mahdollistaa keskustelun toisten pelaajien kanssa lisälaitetta tukevissa peleissä. Se tuli markkinoille Euroopassa 5. joulukuuta 2008. Lisälaite kytketään konsoliin USB-liitännän kautta. Wii Speakin mukana tulee koodi, jolla voi ladata Wii Speak Channel -keskusteluohjelman Wii Shop Channel -verkkokaupasta. Tällä hetkellä ainoat lisälaitetta tukevat pelit ovat ja Monster Hunter 3.


title: Arturo Maffei

text: Arturo Maffei (9. marraskuuta 1909 – 17. elokuuta 2006) oli italialainen yleisurheilija. Hänen päälajinsa oli pituushyppy.


title: Arturo Maffei

text: Maffei sijoittui pituushypyssä viidenneksi Torinon EM-kilpailuissa 1934 tuloksella 712 cm. Berliinin 1936 olympialaisissa hän sijoittui jaetulle neljännelle sijalle uransa parhaalla tuloksella 773 cm; pronssimitalisti Naoto Tajima hyppäsi vain yhden senttimetrin pidemmälle. Pariisin EM-kilpailuissa 1938 Maffei saavutti hopeaa tuloksella 760,7 cm; hän hävisi Saksan Wilhelm Leichumille vajaat viisi senttimetriä.


title: Arturo Maffei

text: Maffei paransi Italian ennätystä ensimmäisen kerran toukokuussa 1936 tuloksellaan 742 cm. Kesäkuussa hän kohensi ennätykseksi 750 cm. Hänen olympialaisissa hyppäämänsä tuloksen 773 cm on sittemmin katsottu syntyneen liian kovan myötätuulen avustamana. Vuonna 1938 hän paransi laillisissa oloissa syntynyttä ennätystään kesäkuussa tulokseen 757 cm ja syyskuussa EM-kilpailuissa tulokseen 760,7 cm. Viimeksi mainitun Italian ennätyksen rikkoi vasta lähes 20 vuotta myöhemmin Attilio Bravi, ja Maffein Berllinin-tuloksen pystyi italialaisista ylittämään Giuseppe Gentile vasta vuonna 1968. Miesten pituushypyn Italian mestaruuden Maffei voitti kahdeksan kertaa eli useammin kuin kukaan muu; hänen mestaruusvuotensa olivat 1930, 1932 sekä 1935–1940.


title: Luettelo suurimmista prominensseista

text: Tämä on luettelo suurimmista prominensseista.


title: Luettelo suurimmista prominensseista

text: On olemassa erilaisia määritelmiä prominentille huipulle.


title: Luettelo suurimmista prominensseista

text: Lyhyesti: vuorelle A prominentti huippu voidaan löytää jakamalla tutkittava alue osiin piirtämällä valuma-alue jokaisen vuorta A suurempi prominenssisen huipun avainsolasta. Vuorelle A prominentti huippu on se, jonka alueella A sijaitsee.


title: Luettelo suurimmista prominensseista

text:
"Ympäröivä prominentti" tai "saariprominentti" voidaan löytää seuraamalla korkeuskäyrää, joka sijaitsee vuori A:n avainsolan alapuolella ja valitsemalla se vuori, joka on korkein tällä alueella. Tämä on helpompi määrittää kuin edellinen vaihtoehto. Ongelmana seuraavat ei-intuitiiviset tulokset vuorille, joiden avainsolat ovat hyvin matalalla, kuten Jabal Shams (listalla sijalla 110).
Molemmissa tapauksessa tyypillisen korkean prominenssin vuoren, kuten Denalin prominentti vuori sijaitsee hyvin kaukana itse kohteesta, joka kuvastaa huipun itsenäisyyttä.
Jos alla olevassa taulukossa on ilmoitettu vain yksi prominentti huippu, eri määritelmät antavat saman tuloksen. Jos prominentteja huippuja on kaksi, "prominentti huippu" on merkitty indeksillä "" ja "ympäröivä prominentti" indeksillä "".


title: Luettelo suurimmista prominensseista

text: Prominentti-sarakkeessa oleva merkintä KP tarkoittaa kyseisen saaren tai mantereen korkeinta pistettä.


title: Luettelo suurimmista prominensseista

text: Tässä luetelluista huipuista eniten sijaitsee Kiinassa, 16. Seuraavina ovat Indonesia kolmellatoista ja Yhdysvallat kahdellatoista.


title: Luettelo suurimmista prominensseista

text: Seuraavien huippujen luettelo ei ole täydellinen, mutta kaikki mainitut huiput ovat merkittäviä. Saarilla sijaitsevista huipuista harvat ovat luettelossa, koska niiden absoluuttinen korkeus ei ole yleensä kovin suuri. Monien kuuluisten tässä lueteltujen huippujen prominenssi on melko alhainen. Jos huipun prominenssi ylittää 1 500 metriä, sitä kutsutaan ultraksi.


title: Love in a Million Shades

text: Love in a Million Shades on Hanna Pakarisen 14. tammikuuta 2009 julkaistu neljäs sooloalbumi. Albumi nousi korkeimmillaan Suomen virallisen albumilistan seitsemännelle sijalle. Yhteensä listaviikkoja sille kertyi viisi. Albumia oli myyty heinäkuuhun 2009 mennessä noin 6 000 kappaletta.


title: Love in a Million Shades

text: Albumin ensimmäinen single ”Make Believe” 22. lokakuuta 2008. Toinen single ”Shout It Out Loud” sai ensisoittonsa The Voice-radiokanavan "Ensireaktio"-osiossa 16. joulukuuta 2008. Kolmas single ”Love in a Million Shades” oli alkuvuonna 2009 ensi-iltansa saaneen "Kielletty hedelmä" -elokuvan tunnuskappale. Neljäs ja samalla viimeinen single albumilta oli huhtikuussa 2009 ”Rescue Me”.


title: Bob Barr

text: Robert Laurence "Bob" Barr, Jr. (s. 5. marraskuuta 1948) on yhdysvaltalainen poliitikko, entinen liittovaltion syyttäjä sekä edustajainhuoneen aiempi jäsen. Hän edusti Georgian osavaltiota kongressissa republikaanina vuodesta 1995 vuoteen 2003. Barr oli USA:n libertaaripuolueen ehdokas vuoden 2008 presidentinvaaleissa. Barr saavutti valtakunnallista julkisuutta yhtenä silloisen presidentti Bill Clintonin julkisen kuulemisen pääjärjestäjistä niin sanotussa Lewinsky-jupakassa. Barr liittyi Libertarian Party -puolueeseen 2006 ja palveli sen kansallisessa komiteassa.


title: Bob Barr

text: Barr esitteli vuonna 1996, kun Havaiji oli sallimassa homoavioliittoja, "Defense of Marriage Act" -lakiesityksen, joka määritteli avioliiton miehen ja naisen väliseksi ja kielsi osavaltioita nimittämästä muuta avioliitoksi. Vuonna 2009 Barr kirjoitti katuvansa lakia ja esitti sen kumoamista, koska se rikkoa osavaltioiden päätösvaltaa, eli federalismia.


title: EuroFloorball Cup 2007–2008

text: EuroFloorball Cup 2007–2008 oli järjestyksessään 15. salibandyn seurajoukkueiden Euroopan-mestaruusturnaus. Ne pelattiin 9.–13. tammikuuta 2008 Vantaalla. Miesten seurajoukkueiden mestaruuden voitti toisen kerran peräkkäin ruotsalainen AIK ja naisten mestaruuden toista kertaa peräkkäin sveitsiläinen UHC Dietlikon.


title: EHC Olten

text: EHC Olten on sveitsiläinen jääkiekkojoukkue Oltenista. Joukkue pelaa maan toiseksi korkeimmalla sarjatasolla Nationalliga B:ssä.


title: Tino (etunimi)

text: Tino on miehen etunimi. Nimi on syntynyt lyhentymänä useita näin päättyvistä, varsinkin Italiassa yleisistä nimistä, joita ovat esimerkiksi "Albertino", "Constantino" ja "Valentino". Tinon nimipäivä kalenterissa on 14. helmikuuta samoin kuin Valentinin.


title: Tino (etunimi)

text: Väestörekisterikeskuksen nimipalvelun mukaan nimi Tino on Suomessa vuoden 2009 loppuun mennessä annettu 2 019 henkilölle.


title: Young-Sprinters HC

text: Young-Sprinters HC on sveitsiläinen jääkiekkojoukkue Neuchâtelista. Seura on perustettu vuonna 1932 nimellä Hockey Club Neuchâtel Young-Sprinters. Nykyään joukkue pelaa Sveitsin toiseksi korkeimmalla sarjatasolla National League B:ssä.


title: Young-Sprinters HC

text: Lokakuun 29. 2009 joukkueen hallitus ilmoitti taloudellisten ongelmien ajaneen seuran toiminnan loppumiseen. Samalla joukkue vetäytyi sarjatoiminnasta.


title: Paineensiirrin

text: Paineensiirrin on pneumaattisessa järjestelmässä komponentti, jolla pneumaattinen paine saadaan siirretyksi nesteessä vaikuttavaksi paineeksi. Tavalliseksi paineensiirtimeksi kutsutaan nimenomaan juuri sellaista komponenttia, jossa paineen suuruus ei muutu.


title: COST

text: COST (European Cooperation in Science and Technology) on eurooppalainen tutkijaverkosto. Se tarjoaa tutkimusryhmien yhteistyöhön liittyviä palveluita.


title: COST

text: COSTissa toimii kerrallaan noin 200 verkostoa, joita tuetaan neljä vuotta. Vuosittain käynnistyy noin 50 uutta hanketta. COST ei rahoita tutkimuksia vaan ainoastaan tukee yhteistyötä. Aloitteet tulevat tutkijoilta, ja niitä arvioidaan kahdesti vuodessa. Verkostohankkeessa on oltava mukana edustaja vähintään viidestä COSTin jäsenmaasta.


title: COST

text: COSTiin sisältyvät seuraavat aihealueet:


title: COST

text: Suomessa COSTin kautta tapahtuvaa yhteistyötä koordinoi TEKESin COST-toimisto.


title: Life on Other Planets

text: Life on Other Planets on Supergrassin vuonna 2002 julkaistu, neljäs studioalbumi.


title: Life on Other Planets

text: Albumi saavutti yhtyeen kotimaassa Isossa-Britanniassa listasijan 9. Vaikka sen kaupallinen menestys ei ollut yhtä suurta kuin yhtyeen edellinen albumi "Supergrass", oli kriitikoiden ja yleisön arviot albumia kohtaan enimmiltään positiivisia. Se on yhtyeen ensimmäinen julkaisu, jolla kosketinsoittaja Rob Coombes on virallinen jäsen. "Life on Other Planetsin" singlet ovat "Never Done Nothing Like That Before", "Grace", "Seen The Light" ja "Rush Hour Soul".


title: GCK Lions Eishockey

text:
GCK Lions on sveitsiläinen jääkiekkoseura, joka pelaa maansa toiseksi korkeimmalla sarjatasolla National League B:ssä. Se on ZSC Lionsin farmijoukkue.Seura on perustettu 1932. GCZ (entinen nimi) pelasi vuosina 1945 ja 1946-1957 sekä 1963-1968 NLA:ssa (Sveitsin korkein jääkiekkoliiga). Sillä välin seura pealsi NLB:ssä. Vuonna 1965-66 tuli Grasshopperseista Sveitsin mestareita, joka on tähän mennessä seuran suurin saavutus.
1967 seura putosi jälleen NLB sarjaan ja 1971 jopa 1. liigaan. 1993 asti on GCK Lions pysynyt NLB:ssä. 2001 seura sai nykyisen nimensä GCK Lions (Grasshoppers Club Küsnacht Lions)ja kuuluu erittäin menestyksekkääseen ZLE-pyramidiin (Zürcher Eishockey Pyramide: ZSC Lions / GCK Lions ja on NLA seuran ZSC Lionsin farmijoukkue. GCK Lionsin pääseura, ZSC Lions on tehnyt yhteistyösopimuksen NHL joukkueen Toronto Maple Leafsin kanssa marraskuussa 2011, koskien pelaajien leiritystä, tarkkailua ja nuorten lahjakkuuksien kehittämistä.


title: GCK Lions Eishockey

text: Matti Alatalo on GCK Lionsin päävalmentaja kaudella 2011-12 sekä hänellä on sopimus 2012-13 asti. Varavalmentajana toimii Richi Novak. Kaudella 2011-12 GCK Lions oli runkosarjan viides ja kohtaa playoffseissa NLB:n runkosarjan voittajan HC Lausannen.


title: Ikkeläjärvi

text: Ikkeläjärvi on kylä Kauhajoen koillisosassa lähellä Jalasjärven rajaa. Kylän asutus on keskittynyt Kyrönjoen valuma-alueen kolmanneksi suurimman järven, Ikkeläjärven ympärille. Järven rannalla on uimaranta, jossa grillikatos ja pukukopit. Ikkeläjärven kylän läpi kulkee tie Kauhajoen Aronkylästä Jalasjärvelle, valtatielle 3. Ikkeläjärven postinumero on 61880.


title: Ikkeläjärvi

text: Kylässä on toiminut aikoinaan kyläkauppa. Vuoteen 1999 saakka kylässä toimi myös koulu. Lakkauttamisen jälkeen Ikkeläjärveltä alettiin käydä koulussa naapurikylä Sahankylän koulussa.


title: Ikkeläjärvi

text: Kylässä toimii vuonna 1928 perustettu linja-autoyritys Veljekset Viitala. Yrityksellä on seitsemän linja-autoa, joilla ajetaan tilausajoja ja koulukyytejä.Ikkeläjärven Internet-sivut


title: Traian Vuian kansainvälinen lentoasema

text: Traian Vuian kansainvälinen lentoasema (IATA: TSR, ICAO: LRTR) on kansainvälinen lentoasema Timișoarassa, Romaniassa. Se sai nykyisen nimensä vuonna 2003 Traian Vuian mukaan. Useiden romanialaisten kohteiden lisäksi Timișoarasta lähtee lentoja Itävaltaan, Saksaan, Isoon-Britanniaan, Kreikkaan, Unkariin, Italiaan, Moldovaan ja Ukrainaan.


title: Traian Vuian kansainvälinen lentoasema

text: Traian Vuian kansainvälisen lentoaseman kiitotien pituus on 3 500 metriä.


title: HC Sierre

text: HC Sierre (virallisesti HC Sierre-Anniviers) on sveitsiläinen jääkiekkojoukkue Sierrestä. Joukkue pelaa maan toiseksi korkeimmalla sarjatasolla Nationalliga B:ssä.


title: HC Sierre

text: Joukkueessa on ollut suomalaisia valmentajia, Juhani Tamminen kolmena kautena vuosina 1988–1991 ja Heikki Leime kahtena kautena vuosina 2006–2008. HC Sierren suomalaisia pelaajia ovat olleet Jali Wahlsten (1988–1989), Teemu Aalto (2005–2006), Pasi Saarela (2005–2006), Tomi Pöllänen (2006–2007) ja Dennis Saikkonen (2011–2012).


title: Pierluigi Gatti

text: Pierluigi Gatti on entinen italialainen yleisurheilija. Hänen päälajinsa oli kolmiloikka.


title: Pierluigi Gatti

text: Gatti sijoittui Tukholman EM-kilpailuissa 1958 kolmiloikan loppukilpailussa 18:nneksi eli viimeiseksi tuloksella 13,80 m. Hän voitti Italian mestaruuden vuosina 1957, 1960, 1964 ja 1967. Hän paransi Italian ennätystä Genovassa 11. toukokuuta 1958 tulokseen 15,39 m. Enzo Cavalli sivusi ennätystä jo yhdeksän päivää myöhemmin ja otti sen kokonaan nimiinsä kesäkuun 29. päivänä.


title: HC Thurgau

text: HC Thurgau on sveitsiläinen jääkiekkoseura, joka pelaa maansa toiseksi korkeimmalla sarjatasolla National League B:ssä.


title: Mamuju

text: Mamuju on Indonesian Länsi-Sulawesin maakunnan pääkaupunki. Kaupunki kuului aiemmin Etelä-Sulawesin maakuntaan. Mamujun väkiluku oli 47 154 vuonna 2003 sillä osa-alueella ("kecamatan"), jota seutu hallitsee.


title: Mamuju

text: Mamuju on melko hiljainen ja pieni kaupunki. Kaikkialla kaupungissa on yövartioasemia, joihin vanhemmat ja muut yhteisön jäsenet kokoontuvat pitämään huolta kaupungin järjestyksestä yöaikaan. Perinteisiä kulkuvälineitä ovat riksat.


title: Mamuju

text: Oppivelvollisuus Mamujussa kestää 12-vuotiaaksi, ja ympäristön asukkaat tulevat Mamujuun jatkamaan koulunkäyntiä. Korkeampia opintoja jatketaan suurempiin kaupunkeihin kuten Makassariin.


title: Mamuju

text: Paikallisia maanviljelystuotteita ovat nangka (intianleipäpuun hedelmä), rambutan, durian, beras (riisi) ja pisang (banaani).


title: Mamuju

text: Kuten monin paikoin Länsi-Sulawesissa, Mamujussakin asukkaat ovat pääasiassa muslimeja, ja kaupungissa on useita moskeijoja, mutta myös kristillisiä kirkkoja. Buddhalaisten osuus on hyvin pieni, ja hindulaisuus on lähinnä adatin ja islaminom sekoitus.


title: Lausanne HC

text: Lausanne HC (LHC) on sveitsiläinen jääkiekkoseura Lausannesta. NHL:n Lausannessa pelasivat muun muassa Martin St. Louis ja Andy Roach.


title: Gorontalo (kaupunki)

text: Gorontalo on samannimisen Gorontalon provinssin pääkaupunki Indonesiassa, Sulawesin saarella. Gorontalon kaupungin asukasluku on 144 000. Gorontalosta tuli provinssin pääkaupunki vuonna 2000, jolloin se erotettiin Pohjois-Sulawesin provinssista.


title: Chuck Baldwin

text: Charles O. "Chuck" Baldwin (s. 3. toukokuuta 1952) on pastori ja Crossroad Baptist Church -kirkon perustaja Pensacolasta Floridasta. Hän oli perustuslain puolueen ehdokas Yhdysvaltain presidentinvaaleissa 2008. Sama puolue asetti hänet varapresidenttiehdokkaakseen vuoden 2004 presidentinvaalissa.


title: Chuck Baldwin

text: Baldwinin poliittiseen ohjelmaan kuuluu muun muassa abortin vastustaminen, kotiopetuksen kannattaminen sekä Raamatun kymmenen käskyn asettaminen esiin julkisissa rakennuksissa.


title: Chuck Baldwin

text: Hän vetää päivittäistä radio-ohjelmaa nimeltään "Chuck Baldwin Live" ja kirjoittaa kolumneja useisiin lehtiin.


title: Dario Badinelli

text: Dario Badinelli (10. elokuuta 1960 Ghedi) on entinen italialainen yleisurheilija. Hänen päälajinsa oli kolmiloikka.


title: Dario Badinelli

text: Badinelli sijoittui Ateenan EM-kilpailuissa 1982 kolmiloikan loppukilpailussa yhdeksänneksi tuloksella 16,05 m. Rooman MM-kilpailuissa 1987 hän sijoittui 11:nneksi tuloksella 16,63 m.


title: Dario Badinelli

text: Badinelli on voittanut miesten kolmiloikan Italian mestaruuden kymmenen kertaa eli useammin kuin kukaan muu. Hän saavutti mestaruudet peräkkäisinä vuosina 1983–1992.


title: Sveitsin naisten jääkiekkomaajoukkue

text: Sveitsin naisten jääkiekkomaajoukkue edustaa Sveitsiä kansainvälisissä naisten jääkiekko-otteluissa ja turnauksissa. Joukkue toimii Sveitsin jääkiekkoliiton alaisuudessa. Vuodesta 2016 lähtien joukkueen päävalmentajana on toiminut Daniela Diaz.


title: Sveitsin naisten jääkiekkomaajoukkue

text: Sveitsillä on noin 1 200 naisjääkiekkoilijaa.


title: Kendari

text: Kendari on Indonesian Kaakkois-Sulawesin maakunnan pääkaupunki. Kaupunki on Kendarinlahden rannalla. Moramonputous on 65 km Kendarista itään. Moramonputoukselle pääsee helposti autolla tai veneellä Moramonlahden poikki. Kendarissa on neljä osa-aluetta Kendari, Mandonga, Baruga ja Poasia. Kaupungin väkiluku on 236 269 (2005).


title: Alfredo Campagner

text: Alfredo Campagner (11. lokakuuta 1920 – 15. lokakuuta 2016 Schio) oli italialainen yleisurheilija. Hänen päälajinsa oli korkeushyppy.


title: Alfredo Campagner

text: Campagner sijoittui Oslon EM-kilpailuissa 1946 korkeushypyssä kuudenneksi tuloksella 190 cm. Hän voitti miesten korkeushypyn Italian mestaruuden kahdeksan kertaa eli useammin kuin toistaiseksi kukaan muu. Hänen mestaruusvuotensa olivat 1940–1943, 1945–1947 sekä 1951. Italian korkeushyppyennätystä hän paransi neljästi: hän hyppäsi 193 cm vuonna 1939, 195 cm vuonna 1940, 196 cm vuonna 1941 sekä 198 cm Parmassa 14. kesäkuuta 1942. Viimeksi mainittu tulos säilyi Italian ennätyksenä 14 vuotta.


title: Ulrika Eleonoran kirkko (Hamina)

text: Ulrika Eleonoran kirkko oli Haminassa sijainnut kirkkorakennus. Kirkko toimi Haminan ruotsinkielisen seurakunnan kirkkona.


title: Ulrika Eleonoran kirkko (Hamina)

text: Ulrika Eleonoran kirkko oli kaksoisristikirkko, ja se sijaitsi nykyisen ortodoksisen kirkon paikalla. Se rakennettiin vuosina 1730–1731, ja sen suunnitteli tykistönluutnantti Henrik Schoultz. Kirkko tuhoutui tulipalossa, ja sen paikalle rakennettiin Elisabetin kirkko vuosina 1748–1751.


title: Manokwari

text: Manokwari on hallintokaupunki Indonesian maakunnassa Länsi-Papuassa Uuden-Guinean länsipäässä. Vuodesta 2003 sen on ollut maakunnan pääkaupunki. Kaupungin väkiluku oli 63 211 vuonna 2003 sillä osa-alueella ("kecamatan"), jota seutu hallitsee.


title: Reckless

text: Reckless voi tarkoittaa ainakin seuraavia:


title: Elisabetin kirkko (Hamina)

text: Elisabetin kirkko oli Haminassa sijainnut kirkkorakennus. Kirkko toimi Haminan ruotsin- ja saksankielisen väestön kirkkona.


title: Elisabetin kirkko (Hamina)

text: Elisabetin kirkko rakennettiin tulipalossa tuhoutuneen Ulrika Eleonoran kirkon paikalle vuosina 1748–1751. Elisabetin kirkko vuorostaan tuhoutui Haminan palossa vuonna 1821 ja sen paikalle rakennettiin ortodoksinen Pietari-Paavalin kirkko vuonna 1837.


title: Mauro Barella

text: Mauro Barella (s. 12. joulukuuta 1956) on entinen italialainen yleisurheilija. Hänen päälajinsa oli seiväshyppy.


title: Mauro Barella

text: Barella sijoittui Los Angelesin 1984 olympialaisten seiväshypyssä kahdeksanneksi tuloksella 530 cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549 cm ja viisi päivää myöhemmin Roomassa tuloksen 550 cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540 cm.


title: Giacomo Crosa

text: Giacomo Crosa (s. 11. tammikuuta 1947) on entinen italialainen yleisurheilija. Hänen päälajinsa oli korkeushyppy.


title: Giacomo Crosa

text: Crosa hyppäsi toukokuussa 1968 Roomassa uuden Italian korkeushyppyennätyksen 212 cm. Saman vuoden lokakuussa Méxicon olympialaisten karsinnassa hän ensin sivusi ennätystään ja paransi sen sitten lukemiin 214 cm. Jälkimmäisen tuloksen hän hyppäsi myös loppukilpailussa ja sijoittui kuudenneksi. Hän oli kaikkien aikojen ensimmäinen olympialaisissa kahdeksan parhaan joukkoon yltänyt italialainen korkeushyppääjä.


title: Mel Winkler

text: Mel Winkler on yhdysvaltalainen näyttelijä. Hänet tunnetaan ehkä parhaiten Aku Akun ääninäyttelijänä "Crash Bandicoot" -pelisarjassa.


title: Itäinen Nusa Tenggara

text: Itäinen Nusa Tenggara () on Indonesian provinssi. Se sijaitsee Pienillä Sundasaarilla ja kattaa saariston itäosan. Provinssi koostuu yli 550 saaresta. Suurimmat saaret ovat Flores, Sumba ja Timor. Timorin saaresta Indonesialle kuuluu saaren länsiosa ja saaren itäosassa on Itä-Timor.


title: Itäinen Nusa Tenggara

text: Provinssin alueella asuu 4,6 miljoonaa ihmistä. Runsaslukuisimmat väestöryhmät ovat atonit, manggalait ja sumbalaiset.


title: Binghamton Senators

text: Binghamton Senators oli yhdysvaltalainen jääkiekkojoukkue joka pelasi AHL:ssä. Joukkue toimi Ottawa Senatorsin farmijoukkueena. Kotiottelunsa joukkue pelasi Broome County Veterans Memorial Arenalla, Binghamtonissa.


title: Binghamton Senators

text: Binghamton Senators tunnettiin aiemmin nimillä New Haven Nighthawks (1972–1992), New Haven Senators (1992–1993), Prince Edward Island Senators (1993-1996).


title: Binghamton Senators

text: Binghamtonissa aiemmin pelanneita joukkueita:


title: Binghamton Senators

text: "(Tilanne 11. heinäkuuta 2017)"


title: Seychellien pitkäkarva

text: Seychellien pitkäkarva on uusi itämainen kissarotu. Siitä on olemassa myös lyhytkarvainen versio, Seychellien lyhytkarva. Yhdessä näistä roduista käytetään nimeä "Seychellois".


title: Seychellien pitkäkarva

text: Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen.


title: Seychellien pitkäkarva

text: Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja.


title: Seychellien pitkäkarva

text: Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa.


title: Seychellien pitkäkarva

text: Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla.


title: Seychellien pitkäkarva

text: Seychellien pitkäkarva on kuten siamilainen kahta seikkaa lukuun ottamatta: turkin pituus ja valkolaikut naamiovärityksen lisäksi. Sen turkki on silkkimäinen. Se on lyhyempi lyhyempi vartalolta, ja karvat ovat pidemmät kaulurissa, pöksyissä sekä hännässä.


title: Seychellien pitkäkarva

text: Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta.


title: Luettelo Dave Lindholmin kappaleista

text: Tämä on luettelo Dave Lindholmin levyttämistä kappaleista aakkosjärjestyksessä. Mukana ovat kaikki Lindholmin omalla nimellä julkaistut sekä hänen yhtyeidensä kappaleet.


title: Klymenos

text: Klymenos on kreikkalaisessa mytologiassa usean eri mieshahmon nimi.


title: Marco Schivo

text: Marco Schivo (s. 6. toukokuuta 1949) on entinen italialainen yleisurheilija. Hänen päälajinsa oli korkeushyppy.


title: Marco Schivo

text: Schivo sijoittui korkeushypyssä 15:nneksi Helsingin EM-kilpailuissa 1971 tuloksella 208 cm. Münchenin 1972 olympialaisissa hän sijoittui 17:nneksi tuloksella 210 cm.


title: Rochester Americans

text: Rochester Americans on yhdysvaltalainen jääkiekkojoukkue, joka pelaa AHL:ssä. Americansin kotiareena on Blue Cross Arena. Americans on voittanut AHL:n mestaruuden eli Calder Cupin kuusi kertaa. Joukkue toimii tällä hetkellä Buffalo Sabresin farmijoukkueena.


title: Rochester Americans

text: Americans on jäädyttänyt kaksi numeroa. Numeron kuusi seura jäädytti Red Armstrongin kuoleman johdosta vuonna 1974. Numeroa yhdeksän käyttivät viimeksi Dick Gamble ja Jody Gage.


title: Rochester Americans

text: "(Tilanne 19. tammikuuta 2019)"


title: Giordano Ferrari

text: Giordano Ferrari (s. 23. tammikuuta 1956) on entinen italialainen yleisurheilija. Hänen päälajinsa oli korkeushyppy.


title: Giordano Ferrari

text: Ferrari sijoittui korkeushypyssä kymmenenneksi Rooman EM-kilpailuissa 1974 tuloksella 210 cm. Katowicen sisäratojen EM-kilpailuissa 1975 hän sijoittui seitsemänneksi tuloksella 216 cm. Toukokuussa 1975 Fiorano Modenesessa hän sivusi ulkoratojen Italian ennätystä 220 cm.


title: Gianfranco Mariani

text: Gianfranco Mariani on italialainen yleisurheilija. Hänen päälajinsa oli seiväshyppy.


title: Gianfranco Mariani

text: Mariani sijoittui seiväshypyssä 11:nneksi Ateenan EM-kilpailuissa 1969 tuloksella 470 cm.


title: Silvio Fraquelli

text: Silvio Fraquelli (s. 25. kesäkuuta 1952 Asti) on italialainen yleisurheilija. Hänen päälajinsa oli seiväshyppy.


title: Silvio Fraquelli

text: Fraquelli sijoittui seiväshypyssä 14:nneksi Rooman EM-kilpailuissa 1974 tuloksella 480 cm. Hän voitti viisi Italian mestaruutta vuosina 1972–1976.


title: Ruotsin naisten jääkiekkomaajoukkue

text: Ruotsin naisten jääkiekkomaajoukkue (Damkronorna) edustaa Ruotsia kansainvälisissä naisten maaotteluissa ja turnauksissa. Joukkueen päävalmentajana toimii Leif Boork.


title: Ruotsin naisten jääkiekkomaajoukkue

text: Ruotsilla on yli 5 000 naiskiekkoilijaa.


title: Korrelaatti

text: Korrelaatti on sana, lauseke tai lause, johon pronomini viittaa. Joka ja mikä ovat korrelaattiin viittaavia sanoja. (Relatiivipronominit) Joka ja mikä taipuvat; esim. mistä, mitä, josta, jota.


title: Korrelaatti

text: Lauseita on korrelaattien kohdalla kahdenlaisia: korrelaatittomia lauseita ja sellaisia, joista korrelaatti löytyy. Esimerkkilauseiden korrelaatit on lihavoitu ja pronominit kursivoitu.


title: Korrelaatti

text: 1. Ei korrelaattia:


title: Korrelaatti

text: 2. Korrelaatti löytyy:


title: Mikko Talvitie

text: Mikko Talvitie (29. heinäkuuta 1945 Lapua – 17. maaliskuuta 2005 Vantaa) oli ilmailulaitoksen pääjohtaja vuodesta 1991 kuolemaansa saakka. Talvitie valmistui diplomi-insinööriksi Teknillisessä korkeakoulussa vuonna 1970. Liikenneministeriön tutkijana hän toimi vuosina 1971–1975, rakennusneuvoksena (1976–1984) ja apulaisosastopäällikkönä 1988–1991. Talvitie toimi ilmailuhallituksen suunnittelijana vuosina 1975–1976. Talvitie toimi myös vuosina 1983–1985 valtion liikelaitoskomitean pääsihteerinä sekä Tielaitoksen johtokunnan varapuheenjohtajana 1990–1991. Vuosina 1991–1998 hän toimi ilmatieteenlaitoksen johtokunnan puheenjohtajana. Hän kuului yhteiseurooppalaisen lennonjohto-organisaation Eurocontrolin neuvostoon vuosina 2002–2004. Sotilasarvoltaan hän oli luutnantti ja palkittu korkein suomalaisin kunniamerkein.


title: Mikko Talvitie

text: Mikko Talvitie kuoli maaliskuussa 2005 sattuneessa auto-onnettomuudessa 59-vuotiaana.


title: Roberto Mazzucato

text: Roberto Mazzucato (s. 13. maaliskuuta 1954) on entinen italialainen yleisurheilija. Hänen päälajinsa oli kolmiloikka.


title: Roberto Mazzucato

text: Mazzucato sijoittui kolmiloikassa kahdeksanneksi Ateenan EM-kilpailuissa 1982 tuloksella 16,13 cm. Sisäratojen EM-kilpailuissa hän sijoittui neljä kertaa kahdeksan parhaan joukkoon: seitsemänneksi San Sebastiánissa 1977 (tulos 16,00) ja Wienissä 1979 (16,13) sekä kahdeksanneksi Milanossa 1982 (16,31) ja Budapestissa 1983 (15,99).


title: Tuulilasinpyyhin

text: Tuulilasinpyyhin on laite, jolla ajoneuvon tuulilasilta saadaan pyyhittyä kosteutta tai rajoitetusti muuta näkyvyyttä haittaavaa likaa. Autoissa pyyhintä on yleisimmin toteutettu tuulilasin alareunaan nivelöidyillä varsilla, joihin asennetut kumiset sulat liukuvat lasin pinnalla kuivaten veden. Nykyään tuulilasinpyyhkimet toimivat sähköllä, aiemmin oli käytössä monia eri ratkaisuja. Pyyhintä aiheuttaa aikaa myöten väistämättä tuulilasin kulumista ja naarmuuntumista, jolloin näkyvyys heikkenee. Tämä johtuu ajoneuvojen nostattamasta tie- tai asfalttipölystä, joka kulkeutuu tuulilasille ja hankautuu pyyhittäessä lasia vasten. Haittaa voidaan jossain määrin vähentää käyttämällä riittävästi vettä tuulilasin pesuun. Tätä varten ajoneuvot on varustettu tuulilasinpesimellä eli kansanomaisesti "pissapojalla". Kuminen sulka on myös kuluva osa, joka tulee vaihtaa aika-ajoin uuteen.


title: Tuulilasinpyyhin

text: Autojen tuulilasinpyyhkimet toimivat yleensä useammalla eri nopeudella, ja normaalisti on käytössä myös niin sanottu tihkuasento, jolloin pyyhkäisyjen välillä on tauko, jonka pituus on useimmiten säädettävissä. Uudempaa tekniikkaa on sadetunnistin, joka havaitsee tuulilasille putoavan sadepisaran käynnistäen pyyhinnän automaattisesti.


title: Tuulilasinpyyhin

text: Keksijä J. H. Apjohn kehitti vuonna 1903 pyyhkimen, jonka kaksi harjaa tekivät tuulilasilla pystysuoraa edestakaista liikettä. Mary Andersonin on sanottu keksineen Yhdysvalloissa vipuun perustuvan pyyhkimen, johon hän sai patentin vuonna 1903. Se kohtasi aluksi vastustusta, mutta siitä tuli yleinen kaikissa amerikkalaisissa autoissa vuoteen 1916 mennessä.


title: Jared Staal

text: Jared Staal (s. 21. elokuuta 1990 Thunder Bay, Kanada) on kanadalainen jääkiekkoilija, jonka nykyinen seura on ECHL:ssä pelaava South Carolina Stingrays. Hänen pelipaikkansa on oikea laitahyökkääjä.


title: Jared Staal

text: Sudbury Wolves varasi Jared Staalin OHL:n vuoden 2006 varaustilaisuudessa yhdentenätoista pelaajana. Hän siirtyi heti kaudeksi 2006–2007 Wolvesiin pelaamaan. Myös hänen veljensä Marc vaikutti tuolloin seuran riveissä.


title: Jared Staal

text:
Phoenix Coyotes varasi Staalin 49. pelaajana. Jared Staal on ainoa Staalin kiekkoilevista veljeksistä, joka ei ole tullut varatuksi NHL:n
varaustilaisuuden ensimmäisellä kierroksella.


title: Jared Staal

text: Jared on kahden veljensä, Jordanin sekä Ericin kanssa päässyt pelaamaan samaan aikaan NHL-seura Carolina Hurricanesissa. Hänellä on veli Marc, joka pelaa New York Rangersissa. Hän on veljesnelikon nuorin.


title: Introducing... The Beatles

text:
Introducing... The Beatles on The Beatlesin ensimmäinen Yhdysvalloissa julkaistu albumi, jonka ensimmäisen version julkaisi Vee-Jay Records 10. tammikuuta 1964. Albumin toinen versio, joka erosi hieman kappaleiltaan ensimmäisestä versiosta, julkaistiin tasan kuukausi myöhemmin.
Kaikki kappaleet ovat peräisin Isossa-Britanniassa ja muualla Euroopassa edellisvuonna julkaistulta albumilta "Please Please Me".


title: Introducing... The Beatles

text: Vuoden 1964 loppuun mennessä albumia oli myyty yli 1,3 miljoonaa kappaletta.


title: Introducing... The Beatles

text: A-puoli


title: Introducing... The Beatles

text: B-puoli


title: Angiolo Profeti

text: Angiolo Profeti (23. toukokuuta 1918 Castelfiorentino – 1981) oli italialainen yleisurheilija. Hänen päälajinsa oli kuulantyöntö.


title: Angiolo Profeti

text: Profeti saavutti Brysselin EM-kilpailuissa 1950 kuulantyönnössä hopeaa tuloksella 15,16 m. Hän hävisi Islannin Gunnar Husebylle yli 1,5 metrillä. Helsingin olympialaisissa 1952 Profeti sijoittui kuulantyönnössä 12:ksi tuloksella 14,74 m.


title: Angiolo Profeti

text: Profeti voitti kuulantyönnössä Italian mestaruuden vuosina 1938–1942 sekä 1945–1954. Yksikään toinen kuulantyöntäjä ei ole yltänyt viiteentoista Italian mestaruuteen. Hän paransi Italian ennätystä ensimmäisen kerran heinäkuussa 1938 Bolognassa tehdessään tuloksen 14,38 m. Vuonna 1939 hän ylitti 15 metrin rajan tuloksellaan 15,37 m. Viimeisen seitsemästä Italian ennätyksestään hän työnsi Milanossa 8. kesäkuuta 1952, jolloin tulos oli 15,425 m.


title: Angiolo Profeti

text: Kiekonheiton Italian mestaruuden Profeti voitti vuonna 1940.


title: Aventaminen

text: Aventaminen on lastuavan työstön menetelmä, jossa monileikkuinen työkalu, avennin, vedetään tai työnnetään reiän läpi tai työkappaleen ulkopintaa pitkin. Työkalun muoto jää työkappaleeseen. Riippuen poistettavasta ainemäärästä ja lastuttavan muodon monimutkaisuudesta, voidaan joutua käyttämään useampia aventimia. Avennettaessa useat pääsärmät lastuavat samanaikaisesti. Tämän vuoksi lastuamisvoimat ovat suuret. Avennustyökaluja on erilaisia koon, hinnan, haluttujen toleranssien mukaan. Aventamisen tulos on hyvä sekä pinnan laadun kannalta että mittatarkkuuden suhteen. Vaikka työkalut ovat kalliita, avennus on yleensä kannattavampaa muihin menetelmiin verrattuna korkealaatuisia tuotteita valmistettaessa.


title: Kameramies

text: Kameramies () on televisio- ja elokuvauksessa käytettävä ammattinimike. Toisinaan käytetään myös nimitystä kameraoperaattori. Kameramiehet voivat olla miehiä tai naisia.


title: Kameramies

text: Monikameratuotannossa kameramiehet toteuttavat ohjaajan ja kuvaajan suunnitelmia. Usein kuvat on suunniteltu tarkasti etukäteen ohjaajan ja kuvaajan suunnittelupalavereissa. Niin on syntynyt kuvakäsikirjoitus (tai ohjaajan käsikirjoitus tai kuvausvalmis käsikirjoitus). Sen perusteella kuvaussihteeri on tehnyt kameramiehille kameralistat, joitten mukaan kameramiehet työskentelevät. Kameramiehelle jää kuitenkin paljon tilaa oman luovuuden käyttöön. Kuvaustilanteessa kuvaaja on kameramiesten työnjohtaja.


title: Kameramies

text: Improvisoiduissa toteutuksissa eli ohjelmissa, joissa tarkkaa kuvasuunnitelmaa ei ole voitu tehdä, kameramiehet toisaalta tarjoavat kuvia ohjaajalle, toisaalta ohjaaja pyytää kameramiehiltä tietynlaisia kuvia .


title: Kameramies

text: Kameramiehen työvälineenä on videokamera, joka on videokaapelilla tai linkillä yhdistetty kuvatarkkaamoon ja tv-ohjaamoon. Erikoistapauksissa kameramies voi käyttää kauko-ohjattavaa kameraa. Silloin kameramies operoi kameraa kauko-ohjauslaitteilla etäällä kuvauspaikasta usein kuvatarkkaamossa tai ohjaamossa.


title: Kameramies

text: Ohjaajan, kuvaussihteerin, kuvaajan ja kameramiesten välillä on komentoyhteys. Ohjaajalla, kuvaussihterillä ja kuvaajalla on mikrofoni ja kameramiehillä kuulokkeet. Ohjaaja ja kuvaussihteeri antavat ohjeita erityisellä komentokielellä, eräänlaisella koodikielellä.


title: Kameramies

text: Yksikameratuotannossa ja elokuvauksissa kameramies on kuvaajan assistentti. Hän auttaa kuvauskaluston siirroissa sekä valojen ja kameran rakentamisessa. Kuvaaja suorittaa varsinaisen kuvauksen. Joskus kameramies voi myös tehdä yksinkertaisimpia kuvaustehtäviä.


title: Kirstin talo

text: Kirstin talo on Vanhassa Raumassa sijaitseva historiallinen asuinrakennus ja nähtävyys. Kirstin taloa hallinnoi Rauman museo.


title: Kirstin talo

text: Kirstin talo edustaa tyypillistä Vanhan Rauman parituparakentamista. Se on rakennettu todennäköisimmin 1730- tai 1740-luvuilla, sillä kaupungin asemakartassa vuodelta 1756 mainitaan Kirsti asutuksi, kun se vielä 1720-luvun lopun asutuskartassa esiintyi autiotonttina. Kirstissä on viimeisimpänä asunut merimiesperhe, joten nykyinen sisustus on myös merihenkinen kuivattuine meritähtineen ja merimieskirstuineen. Kirstille oli valmiina myös muokkaussuunnitelma vuodelta 1901, mutta se jäi toteuttamatta.


title: Silvano Meconi

text: Silvano Meconi (28. lokakuuta 1931 – 22. lokakuuta 2005) oli italialainen yleisurheilija. Hänen päälajinsa oli kuulantyöntö.


title: Silvano Meconi

text: Meconi sijoittui Tukholman EM-kilpailuissa 1958 kuulantyönnössä viidenneksi tuloksella 16,98 m. Hän hävisi pronssimitalisti Jiří Skoblalle 14 senttimetrin erolla. Toukokuussa 1959 hän paransi Euroopan ennätystä kolmasti: ensin 7. päivänä tulokseen 18,03 m ja sitten 24. päivänä tuloksiin 18,19 m ja 18,48 m.


title: Silvano Meconi

text: Meconi voitti Italian mestaruuden 13 kertaa vuosina 1955–1965 sekä 1967–1968. Enemmän Italian kuulantyöntömestaruuksia on vain Angiolo Profetilla. Meconi vei Profetilta Italian ennätyksen työntämällä 19. kesäkuuta 1955 Bolognassa tuloksen 15,82 m. Samana vuonna hän ylitti 16 metrin rajan, 17 metrin raja ylittyi vuonna 1956 ja 18 metriä rikkoutui vuonna 1959. Meconin henkilökohtaiseksi ennätykseksi jäi 18,82 metriä, jonka hän työnsi 10. elokuuta 1960. Se säilyi Italian ennätyksenä vuoteen 1969 saakka.


title: Brenda Chapman

text: Brenda Chapman (1. marraskuuta 1962, Beason, Illinois) on yhdysvaltalainen animaattori ja käsikirjoittaja. Hän oli ensimmäinen yhdysvaltalainen naispuolinen animaatio-ohjaaja. Hänen ensimmäinen ohjauksensa oli "Egyptin prinssi" (1998), josta hän sai Annie-ehdokkuuden parhaasta ohjauksesta. Sitä ennen vuonna 1994 hän sai Annien "Leijonakuningas"-elokuvan käsikirjoituksesta. Chapman voitti vuonna 2013 Oscar -palkinnon parhaasta ohjauksesta elokuvalla "Urhea" (yhdessä Mark Andrewsin kanssa).


title: Brenda Chapman

text: Chapmanin puoliso on ohjaaja Kevin Lima.


title: Tv-ohjaamo

text: Tv-ohjaamo ( tai ) on television monikameratuotannossa tila, missä ohjaaja työskentelee kameraharjoituksen, nauhoituksen tai suoran lähetyksen aikana. Ohjaamo sijaitsee joko tv-studiossa tai ulkotuotantoautossa. Erikoistapauksissa tv-ohjaamo voidaan rakentaa muuallekin kuten stadioneille tai jäähalleihin.


title: Tv-ohjaamo

text: Tv-ohjaamossa sijaitsee ohjaamon pöytä, minkä ääressä istuvat ohjaaja, kuvaussihteeri (uusi yleistynyt nimike: tuotantokoordinaattori ) ja mikseri, usein myös tuottaja. Heidän edessään on monitoripaneeli, missä näkyvät kaikkien ohjelmassa käytettävien kuvalähteitten kuvat kuten kameroitten tai videoinserttien. Paneelissa sijaitsevat myös uloslähtevä kuva ja esikatselumonitori. Monitorilla tarkoitetaan tässä tv-ruutua. Ohjaajalla ja kuvaussihteerillä on mikrofonit, joitten avulla he ovat komentoyhteydessä kameramiehiin, studio-ohjaajaan ja muihin tv-studion tarkkaamotiloihin kuten kuva- ja äänitarkkaamoon. Kuvaussihteeri varoittaa tulevista kuvista, äänistä ja muista ohjelman tapahtumista. Tv-ohjaaja ohjaa kameramiesten työskentelyä, valitsee ohjelmassa käytettävät kuvat, komentaa, ja mikseri leikkaa kuvat ohjelmaan.


title: Tv-ohjaamo

text: Joissakin tv-studioissa kaikki tarkkaamot sijaitsevat samassa tilassa. Ohjaamossa ovat siis myös kuva- ja valaistustarkkaamo sekä äänitarkaamo ja kuvanauhoituskoneet tai muut tallennusvälineet .


title: Graafinen tekniikka

text:
Graafinen tekniikka on tekniikan ala, joka käsittää asiantuntemuksen materiaaleista ja järjestelmistä painoviestinnässä sekä uusimmista digitaalisista painamistekniikoista ja esimerkiksi digitaalisen ja painetun viestinnän yhdistymisestä perinteisten painomenetelmien tuntemusta unohtamatta.
Monikanavajulkaisemisen menetelmät ja painoviestinnän digitaaliset työnkulut ovat graafisen tekniikan keskeinen sisältö.


title: Graafinen tekniikka

text: Graafisen tekniikan insinööriopinnoissa painotuotteiden ulkoasun suunnittelun perusteet ovat myös osa opintoja. Opiskelija voi suuntautua joko digitaaliseen julkaisuun tai esimerkiksi pakkaustekniikkaan.


title: Carlo Lievore

text: Carlo Lievore (10. marraskuuta 1937 Carrè, Vicenza, Italia – 9. lokakuuta 2002 Torino, Italia) oli italialainen yleisurheilija. Hän piti 1960-luvulla keihäänheiton maailmanennätystä hallussaan kolmen vuoden ajan.


title: Carlo Lievore

text: Lievore sijoittui Tukholman EM-kilpailuissa 1958 keihäänheitossa 11:nneksi tuloksella 68,88 m, Belgradin EM-kilpailuissa 1962 kuudenneksi tuloksella 76,25 m sekä Budapestin EM-kilpailuissa 1966 12:nneksi tuloksella 72,06 m. Olympialaisissa hän oli parhaimmillaan yhdeksäs Roomassa 1960. Italian mestaruuden hän voitti vuosina 1957, 1959, 1960, 1961, 1964 ja 1969.


title: Carlo Lievore

text: Carlo Lievore paransi Italian ennätystä viidesti. Syyskuussa 1957 hän heitti Bolognassa maansa ennätyksen 74,00 m ja huhtikuussa 1958 Padovassa 74,98 m. Jälkimmäisessä kilpailussa hänen veljensä Giovanni Lievore paransi Italian ennätystä kolmasti ja voitti kilpailun tuloksella 79,98 m. Carlo Lievore otti ennätyksen takaisin heittämällä heinäkuussa 1960 Moskovassa tuloksen 81,14 m ylittäen 80 metrin rajan toisena italialaisena veljensä jälkeen. Neljä viikkoa myöhemmin Schiossa hän paransi ennätyksen lukemiin 83,60 m. Milanossa 1. kesäkuuta 1961 hän heitti maailmanennätyksen 86,74 m. Vasta heinäkuussa 1964 norjalainen Terje Pedersen heitti pidemmälle. Italian ennätyksenä Lievoren tulos säilyi kesäkuuhun 1983, jolloin Agostino Ghesini heitti yli 89-metrisen heiton. Vielä vuonna 1962 Lievore heitti tuloksen 83,65 m ja oli tuon vuoden maailmantilastossa kolmas kahden neuvostoliittolaisen takana.


title: Viuluhartsi

text: Viuluhartsi on kovetettua pihkaa. Se tunnetaan myös nimillä kolofoni tai jousihartsi. Sitä hangataan viulujen, alttoviulujen, sellojen ja kontrabassojen jousiin kitkan lisäämiseksi, jolloin ääni syttyy helpommin. Hartsin kovuus riippuu soittimesta, jonka jouselle se on tarkoitettu.


title: Viuluhartsi

text: Viuluhartsia tehdään kuumentamalla tuoretta pihkaa niin, että sen nestemäiset terpeenit haihtuvat. Se on läpikuultavaa ja vaihtelee väriltään keltaisesta mustaan. Hartsi on huoneenlämmössä kiinteää, mutta sulaa muutaman sadan asteen lämpötilassa. Hartsi koostuu pääasiassa erilaisista hartsihapoista.


title: Something New

text: Something New on The Beatles -yhtyeen Yhdysvaltain markkinoille suunnattu albumi, jonka julkaisi Capitol Records 20. heinäkuuta 1964. Se sisältää enimmäkseen kappaleita, jotka ovat peräisin "A Hard Day’s Night" -albumin Britannian-painokselta. Erikoisuutena albumille sisältyy ”I Want to Hold Your Hand” -hitin saksankielinen versio ”Komm, gib mir deine Hand”. Albumin nimi () on sikäli hämäävä, että levyn kappaleista lähes puolet oli ilmestynyt myös "A Hard Day’s Nightin" Yhdysvaltain-painoksella.


title: Something New

text: Albumi oli yhdeksän peräkkäistä viikkoa Billboard 200 -listan toisella sijalla, ja sitä myytiin yli kaksi miljoonaa kappaletta. Yhdysvaltojen lisäksi Capitol julkaisi albumin Kanadassa, kun taas Parlophone julkaisi Euroopassa niin sanotun export-version. Länsi-Saksassa ja Perussa levy ilmestyi Odeon Recordsin julkaisemana.


title: Something New

text: Capitol julkaisi singlet ”And I Love Her” ja ”I’ll Cry Instead” samanaikaisesti albumin kanssa, 20. heinäkuuta. Elokuussa ilmestyi vielä singlenä kappale ”Matchbox”. Ne kaikki ylsivät Billboard Hot 100 -listalla vähintään top 30:een.


title: Something New

text: The Beatlesin Yhdysvalloissa ilmestyneiden albumien julkaisuoikeuksiin liittyvät taustat olivat olleet sekavia. United Artists -yhtiö oli lokakuussa 1963 saanut manageri Brian Epsteinin suostumuksella oikeudet seuraavana vuonna julkaistavaan soundtrack-albumiin. Capitol Records ei vielä tuolloin ollut kiinnostunut yhtyeestä. Kuitenkin marraskuussa yhtyeen Britannian-jakelija EMI myönsi Capitolille The Beatlesin virallisen Yhdysvaltain-jakelijan lisenssin. Beatlesin musiikin julkaisuun Pohjois-Amerikassa oli aiemmin liittynyt kiistoja ja oikeuskäsittelyitä, mutta uusi sopimus selvensi tilannetta, sillä jatkossa Beatles-materiaali kuuluisi Capitolille.


title: Something New

text: Vaikka United Artistsilla oli yksinoikeus "A Hard Day’s Night" -elokuvan soundtrackiin, Capitol sai silti julkaista elokuvassa kuultua musiikkia, kunhan kyseessä ei ollut ”soundtrack-albumi”. Tämä sai Capitolin kehittämään ”pseudo-soundtrackin”, joka saisi nimekseen "Something New". Levy julkaistaisiin heinäkuun 4. päivänä.


title: Something New

text: United Artists julkaisi "A Hard Day’s Night" -soundtrackin 26. kesäkuuta 1964. Albumista tuli yksi historian nopeimmin myydyistä. Tämän myötä Capitol muutti strategiaansa ja päätti tehdä soundtrackilla julkaisemattomista kappaleista oman albuminsa perustan. Julkaisu siirrettiin heinäkuun 20. päivään. Koska Capitolilla oli oikeus julkaista elokuvan materiaalia myös muissa formaateissa, se julkaisi levyltä myös kolme singleä. Lisäksi se julkaisi 13. heinäkuuta singlenä vain soundtrackille kuuluneen kappaleen ”A Hard Day’s Night”, joka nousi kahdeksi viikoksi Yhdysvaltain listaykköseksi ja myi viidessä viikossa yli miljoona kappaletta.


title: Something New

text: Alun perin "Something New’n" oli tarkoitus sisältää kaikki The Beatlesin esittämät kappaleet "A Hard Day’s Night" -soundtrackilta, jolle sisältyi myös George Martinin orkesterin versioita. Lopulta levyltä kuitenkin pudotettiin pois laulut ”A Hard Day’s Night”, ”I Should Have Known Better” ja ”Can’t Buy Me Love”, jotka olivat jo ilmestyneet Capitolin julkaisemilla singleillä.


title: Something New

text: Osa kappaleista oli jo ilmestynyt "A Hard Day’s Nightin" Yhdysvaltain-painoksella. "A Hard Day’s Night" -elokuvassa kuullut kappaleet ”Tell Me Why”, ”And I Love Her”, ”I’m Happy Just to Dance with You” ja ”If I Fell” julkaistiin "Something New’n" B-puolella. ”And I Love Her” -kappaleen miksaus on "Something New" -albumilla hieman erilainen, sillä lauluraitaa ei ole tuplattu, kuten alun perin "A Hard Day’s Night" -albumilla. Britannian-painokselle sisältyneet, mutta Yhdysvaltain-painoksesta puuttuneet ”Things We Said Today”, ”Any Time at All” ja ”When I Get Home” sijoitettiin A-puolelle. Niin ikään A-puolen kappaleet ”Slow Down” ja ”Matchbox” olivat peräisin Yhdysvalloissa julkaisemattomalta "Long Tall Sally" -ep-levyltä.


title: Something New

text: Avausraita ”I’ll Cry Instead” oli alun perin tarkoitus kuulua elokuvaan, minkä takia se sisältyi myös "A Hard Day’s Nightin" Yhdysvaltain-painokselle. Kappale kuitenkin pudotettiin elokuvasta viime hetkellä. "Something New’n" monoversiossa kappale on hieman pidempi kuin stereversiossa.


title: Something New

text: "A Hard Day’s Nightin" Britannian-painoksen kappale ”I’ll Be Back” jätettiin albumilta pois, ja sen tilalle otettiin ”Komm, gib mir deine Hand”, joka oli saksankielinen versio yhtyeen hitistä ”I Want to Hold Your Hand”. Levy-yhtiö Capitol ajatteli, että se toisi albumille lisää mielenkiintoa. Lisäksi takakannen esittelyteksti väitti kappaleen olevan Beatlesin suosituimpia.


title: Something New

text: The Beatles, tuottaja George Martin ja manageri Brian Epstein eivät koskaan olleet erityisen ihastuneita Yhdysvalloissa julkaistuihin albumeihin, joiden sisältö oli koottu hajanaisesti. Tähän vaikutti myös se, että "Something New’n" tekijätietoihin oli merkitty avustavaksi tuottajaksi Dave Dexter, vaikka tämä oli todellisuudessa ainoastaan valinnut kappaleet levylle.


title: Something New

text: Something New’n materiaali on äänitetty 29. tammikuuta – 2. kesäkuuta 1964, yhteensä viiden sessiopäivän aikana. Albumin vanhin kappale on ”Komm, gib mir deine Hand”, joka nauhoitettiin Emin studioilla, Pariisissa, 29. tammikuuta. Tosin siihen äänitettiin tuolloin ainoastaan uudet laulut ja kättentaputukset, sillä kappaleen pohjaraita oli sama kuin alkuperäisversio ”I Want to Hold Your Handissa”, joka oli äänitetty 17. lokakuuta 1963.


title: Something New

text: Kappaleet ”Tell Me Why”, ”And I Love Her” ja ”If I Fell” äänitettiin "A Hard Day’s Night" -albumin sessioissa 27. helmikuuta 1964. ”I’m Happy Just to Dance With You” levytettiin samaa levyä varten 1. maaliskuuta. Nauhoituspaikkana oli Abbey Roadin studio Lontoossa.


title: Something New

text: Pienen tauon ja elokuvan kuvausten jälkeen Beatles palasi Abbey Roadille jatkamaan "A Hard Day’s Nightin" äänityksiä. Kesäkuun ensimmäisen päivän sessiossa valmistui kappale ”I’ll Cry Instead” ja albumin ulkopuolelle jääneet ”Slow Down” ja ”Matchbox”. Seuraavana päivänä äänitettiin laulut ”Things We Said Today”, ”Any Time at All” ja ”When I Get Home”. Nämä kesäkuun nauhoitukset muodostavat "Something New’n" A-puolen.


title: Something New

text: "Something New" ilmestyi 20. heinäkuuta 1964, vain noin kolme kuukautta sen jälkeen kun Capitolin julkaisema edellinen Beatles-albumi, "The Beatles’ Second Album", oli ilmestynyt. "Something New" nousi Billboard 200 -listan sijalle 2, yhdeksäksi perättäiseksi viikoksi. Sitä myytiin yli kaksi miljoonaa kappaletta. Menestystä on pidetty hyvänä siihen nähden, että levyn materiaalista lähes puolet oli ilmestynyt Yhdysvalloissa jo "A Hard Day’s Night" -albumilla. Albumista myönnettiin kultalevy elokuussa 1964 ja platinalevy joulukuussa 1991.


title: Something New

text: Capitol julkaisi albumin Yhdysvaltojen lisäksi myös Kanadassa, missä siitä myönnettiin kultalevy vuonna 1995. Lisäksi Parlophone julkaisi albumista niin sanotun export-version Euroopan markkinoille. Länsi-Saksassa "Something New" ilmestyi Odeon Recordsin julkaisemana, ja se nousi listasijalle 38. Sama yhtiö julkaisi albumin myös Perussa. Vuonna 1970 Apple Records julkaisi albumin Japanissa. Ensimmäinen CD-versio ilmestyi epävirallisena painoksena Yhdysvalloissa vuonna 2000. Albumi on julkaistu myös 8-raitana ja C-kasettina. Marraskuussa 2004 ilmestyi neljä CD-levyä sisältävä "The Capitol Albums, Volume 1" -boksi, jolle myös "Something New" kuului. Boksi sisälsi kappaleet sekä stereo- että monoversioina. Sama kaava toistui vuonna 2014, jolloin albumi julkaistiin osana "The U.S. Albums" -boksia.


title: Something New

text: Allmusicin Bruce Ederin mukaan "Something New" antoi Beatles-fanien rahoille vastinetta. Hänen mukaansa albumi ei ehkä ole yhtä vahva kuin yhtyeen pari aiempaa Yhdysvalloissa ilmestynyttä pitkäsoittoa, mutta kaikissa muissa olosuhteissa se olisi ollut ehdokas vuoden parhaaksi rock and roll -levyksi. Eder kehuu rajusti rokkaavia lainakappaleita ”Slow Down” ja ”Matchbox” ensiluokkaisiksi. Arvosana albumille on 3,5 tähteä viidestä mahdollisesta.


title: Something New

text: Beatlesebooks.com-sivustolla Dave Rybaczewski on sitä mieltä, että "Something New" on monestakin syystä kestävämpi Beatles-albumi kuin United Artistsin julkaisema "A Hard Day’s Nightin" Yhdysvaltain-versio. "Something New" sisälsi orkesteriversioiden sijaan pelkkiä Beatlesin esittämiä kappaleita, mikä teki siitä miellyttävämmän kuunneltavan, ellei sitten sattunut olemaan George Martinin fani. Lisäksi "Something New’n" kappaleet ovat oikeita stereomiksauksia, kun "A Hard Day’s Nightilla" ne olivat olleet niin sanottuja ”fake-stereoita”, joissa monomiksaus oli ainoastaan kaiutettu useampaan kanavaan. Tämä johtui siitä, että stereomiksausten master-nauhoja ei ollut kiireessä ehditty odottaa saapuvan Britanniasta. Kolmantena – ja kenties merkittävimpänä – seikkana Rybaczewski nostaa esiin sen, että kaikki tiesivät Capitol Recordsin olevan The Beatlesin virallinen Yhdysvaltain-jakelija.


title: Something New

text:
ArvostelutA-puoli
B-puoli


title: Something New

text: Muusikot


title: Something New

text: Muut


title: Etelänmustavalas

text: Etelänmustavalas ("Eubalaena australis") on eteläisellä pallonpuoliskolla elävä valaslaji. Laji on nykyään toipumassa sitä verottaneesta pyynnistä. Etelänmustavalaat syövät eläinplanktonia ja vaeltavat etelästä pohjoiseen vuodenaikojen mukaan. Etelänmustavalas luokiteltiin aiemmin samaan lajiin kuin sen pohjoiset sukulaiset mustavalas ("Eubalaena glacialis") ja tyynenmeren alueen mustavalas "Eubalaena japonica", mutta sen asema omana lajinaan on nykyään yleisesti hyväksytty.


title: Etelänmustavalas

text: Täysikasvuinen etelänmustavalas on 16–18 metrin pituinen ja painaa 36–73 tonnia. Naaraat ovat hieman koiraita suurempia. Niiden ruumis on pyöreähkö ja ympärysmitaltaan suuri verrattuna ruumiinpituuteen. Pään pituus on noin kolmannes ruumiinpituudesta. Päätä ja sen ympäristöä täplittävät valkoiset, äyriäisiin kuuluvat valasrokot. Väritys on tasaisen musta. Vatsapuolella on erikokoisia valkoisia läikkiä, jotka keskittyvät ruumiin keskiosaan. Evät ovat leveät ja lyhyet. Muiden silovalaiden tapaan etelänmustavalailta puuttuvat selkäevä ja leuan uurteet. Etelänmustavalailla on 205—270 mustaa hetulaa, joiden pituus voi olla jopa 2,2 metriä.


title: Etelänmustavalas

text: Etelänmustavalasta tavataan nimensä mukaisesti eteläisellä pallonpuoliskolla. Levinneisyys ulottuu kesäisin jopa 65. leveysasteelle Antarktiksella, mutta useimmat yksilöt viettävät kesänsä 40.–50. leveysasteen tienoilla. Lisääntymisalueet ovat pohjoisempana rannikon läheisyydessä eteläisessä Australiassa, Uudessa-Seelannissa, eteläisessä Afrikassa ja Etelä-Amerikan Atlantin puoleisella rannikolla Brasiliassa ja Argentiinassa. Pieni alapopulaatio elää myös keskisen Chilen ja Perun alueella ja Madagaskarissa. Ne elävät subantarktisissa vesissä ja välttelevät päiväntasaajan lämpimiä vesiä ja pysyttelevät mieluiten mantereiden saarten ympäristössä. Etelänmustavalaat vaeltavat talveksi pohjoiseen lisääntymään.


title: Etelänmustavalas

text:
Etelänmustavalas on hidas uimari ja etenee korkeintaan reilun 15 kilometrin tuntinopeudella, tuolloinkin lyhytaikaisesti. Emon ja poikasen uintivauhti on vain 2,7–4,2 kilometriä tunnissa. Laji elää pieninä ryhmin tai yksin. Valaat viestivät keskenään tuottamalla lyhyitä ja matalataajuista vaikerointia ja pulsseja. Ne myös puhaltelevat sekä veden alla että pinnalla. Yleisin ääni on röyhtäisyn tapainen keskimäärin 1,4 sekunnin lausahdus. Sen taajuus on alle 500 Hz. Ne tuottavat myös suppeampia ja monimutkaisempia ääniä, jotka toistuvat sointuina. Lisäksi ne tuottavat ääniä läiskyttämällä vedenpintaa pyrstöllään ja evillään etenkin lisääntymiskauden aikana. Etelänmustavalailla on tapana ottaa pystysuora asento ilmaan ja keinua selällään, ne tekevät sitä noin 2 minuuttia kerralla. Se on luultavasti joko lepoasento tai liittyy lisääntymiseen. Ne myös nousevat usein puoliksi pintaan ja lysähtävät veteen joko selälleen tai sivulle. Ne saattavat näin yrittää poistaa loisia ja se voi olla myös esitys lisääntymisaikana. Aikuisella, terveellä yksilöllä ei ole muita vihollisia kuin miekkavalas. Poikasia ja sen emoa sen sijaan saattavat uhata myös hait, joiden puremia niistä on löytynyt. Pienet poikaset saattavat joskus rantautua, mutta aikuisille niin käy vain harvoin. Elinikä on tuntematon, mutta luultavasti se on ainakin yli 50 vuotta.
Etelänmustavalaiden pääravintoa ovat krillit ja hankajalkaiset. Ravinnon koostumus vaihtelee sen mukaan millä leveysasteilla ne liikkuvat. Hankajalkaiset ovat tärkeintä saalista 40°S lähtien pohjoisessa ja etelämpänä lähinnä krillit. Ne syövät myös äyriäisten toukkia. Etelänmustavalailla on kaksi pyyntitekniikkaa. Ne ruokailevat pinnalla ja avaavat suunsa ammollaan ja siivilöivät hetuloidensa läpi yhteen pakkautuneen planktonparven tai ruokailevat sukelluksissa tiheiden planktonesiintymien luona.


title: Etelänmustavalas

text: Etelänmustavalasnaaraat saavat yhden poikasen yleensä kolmen vuoden välein. Väli on kuitenkin pidempi jos ravintoa on huonosti saatavilla. Kiima on heinä-elokuussa. Naaraalla saattaa jopa kahdeksan koirasta, joiden kanssa se parittelee. Koiraiden välillä on silti erittäin vähän aggressioita toisiaan kohtaan. Kantoaika on 11–12 kuukautta, ja naaraat synnyttävät kesä-elokuussa. Naaraan täytyy olla 4 kuukautta syömättä talvikuukausien aikana. Poikanen on syntyessään 1 000–1 500-kiloinen ja 5–6-metrinen Emo hoitaa ja imettää poikastaan suojaisissa matalissa vesissä, joissa ne ovat hyvin turvassa valkohailta ja miekkavalailta. Poikasta imetetään 4–6 kuukautta. Se kasvaa kolme senttiä päivässä. Sukukypsyys saavutetaan noin 10-vuotiaana.


title: Etelänmustavalas

text: Etelänmustavalas ei ole nykyään uhanalainen, mutta ne ovat ennen kärsineet kaupallisesta valaanpyynnistä. Niitä pyydettiin muun muassa lihan ja öljyn vuoksi. Etelänmustavalaiden pyynti alkoi 1600-luvun alussa ja se kasvoi voimakkaasti 1700- ja 1800-luvulla. Vuosien 1770-1900 välisenä aikana tapettiin arviolta 150 000 etelänmustavalasta, joista 48 000–60 000 1830-luvulla. Pyynti jatkui vuoteen 1935, jolloin laji rauhoitettiin kansainvälisesti. Kanta kääntyi hitaaseen nousuun, mutta laiton pyynti alkoi 1960-luvulla, kun neuvostoliittolaiset pyysivät yli 3 000 valasta, mikä oli luultavasti yli puolet silloisesta populaatiosta. Pyynti jatkui myös hieman Etelä-Amerikan valtioiden taholta ja laiton pyynti loppui vasta 1970-luvulle tultaessa. Etelänmustavalaita kuolee nykyään törmäyksissä laivojen kanssa ja takertuu kalastusvälineisiin, joskaan ne eivät ole paljoakaan haitanneet kannan elpymistä. Kannan kooksi arvioitiin vuonna 1997 7 500 yksilöä. Kokonaiskannan elpymisestä huolimatta Perun-Chilen noin 50 yksilön populaatio on äärimmäisen uhanalainen. Nyttemmin valaat ovat saaneet rauhoitusalueita, joilla ne voivat lisääntyä rauhassa ja sukukypsien naaraiden lukumäärän arvioidaan kaksinkertaistuneen vuodesta 1997 vuoteen 2007. Laji kuuluu CITES-sopimuksen liitteeseen I. 1990-luvulta lähtien valaita on hyödynnetty valasmatkailun muodossa. Sen tuomat rahat ovat antaneet hyvän syyn suojella lajia.


title: Giovanni Lievore

text: Giovanni Lievore (s. 20. maaliskuuta 1932 Vicenza, Italia) on entinen italialainen keihäänheittäjä.


title: Giovanni Lievore

text: Lievore sijoittui keihäänheitossa Melbournen 1956 olympialaisissa kuudenneksi tuloksella 72,88 m. Tukholman EM-kilpailuissa 1958 hän sijoittui kahdeksanneksi tuloksella 73,38 m. Italian mestaruuden hän voitti vuosina 1956 ja 1958.


title: Giovanni Lievore

text: Giovanni Lievore paransi Italian ennätystä kuudesti. Elokuussa 1956 hän heitti Padovassa tuloksen 71,00 m ja kuukautta myöhemmin Roomassa tuloksen 73,76 m. Vuonna 1957 hän menetti ennätyksen veljelleen Carlo Lievorelle. Padovassa 27. huhtikuuta 1958 veljekset paransivat yhdessä kilpailussa maansa ennätystä neljä kertaa: ensin Giovanni heitti tuloksen 74,03 m, sitten Carlo tuloksen 74,98 m, ja kaksi viimeistä ennätysparannusta merkittiin Giovannille lukemin 78,83 m ja 79,98 m. Roomassa 12. lokakuuta 1958 Giovanni Lievore ylitti ensimmäisenä italialaisena keihäänheittäjänä 80 metrin rajan tuloksellaan 80,72 m. Vuonna 1960 hän menetti maansa ennätyksen pysyvästi veljelleen.


title: Erehdysten komedia

text: Erehdysten komedia (), aikaisemmalta suomennosnimeltään Hairahduksia, on William Shakespearen uransa alkuvaiheessa, noin 1589–1594 kirjoittama komedia. Se kertoo kahdesta identtisestä kaksosparista, jotka elävät veljistään tietämättä antiikin Kreikassa, Efesossa ja Damaskoksessa. Dromio-nimiset kaksoset ovat Antifolus-nimisten kaksosten orjia.


title: Erehdysten komedia

text: Näytelmästä on tehty useita mykkäelokuvia ja televisiosovituksia sekä elokuvaversio vuonna 2000. Vuonna 1978 tehdyssä versiossa on naispääosassa Judi Dench.


title: Francesco Ziggiotti

text: Francesco Ziggiotti on entinen italialainen keihäänheittäjä.


title: Francesco Ziggiotti

text: Ziggiotti sijoittui Bernin EM-kilpailuissa 1954 keihäänheitossa 13:nneksi tuloksella 65,66 m.


title: Renzo Cramerotti

text: Renzo Cramerotti on entinen italialainen keihäänheittäjä. Cramerotti sijoittui Helsingin EM-kilpailuissa 1971 keihäänheitossa 11:nneksi tuloksella 72,92 m.


title: 6LoWPAN

text: 6lowpan on IPv6 matalan tehon langaton likiverkko. Lyhenne on muodostettu sanoista "IPv6 over Low power Wireless Personal Area Networks".


title: Troilus ja Cressida

text: Troilos ja Cressida () on William Shakespearen uransa alkuvaiheessa, noin vuonna 1600 kirjoittama tragedia. Se sijoittuu Troijan sodan aikaan, ja näytelmässä esiintyy Homeroksen kuvaamia hahmoja kuten Nestor ja Odysseus. Troilos on Troijan kuninkaan poika, joka rakastaa Cressidaa, mutta Cressidalla on tunteita myös Kreikan prinssi Diomedesta kohtaan.


title: Troilus ja Cressida

text: Näytelmästä on tehty televisioversiot muun muassa vuonna 1966 ja 1981.


title: Claus von Bülow

text: Claus von Bülow (alk. "Claus Cecil Borberg", s. 11. elokuuta 1926 Kööpenhamina, Tanska) on brittiläinen, tanskalaista ja saksalaista syntyperää oleva julkisuuden henkilö. Hänen elämästään on tehty kirjoja ja elokuva "Onnen kulissit", jonka pääosissa olivat Jeremy Irons ja Glenn Close.


title: Claus von Bülow

text: Claus von Bülow opiskeli lakia ja toimi nuorena Jean Paul Gettyn yksityissihteerinä. Hän meni naimisiin amerikkalaisen perijättären Martha Sharp Crawfordin eli myöhemmin Sunny von Bülowin kanssa vuonna 1966. Vuonna 1980 Sunny von Bülow vaipui koomaan, ja aviomiestä syytettiin hänen murhayrityksestään insuliinin avulla. Kahden kohuoikeudenkäynnin jälkeen hänet vapautettiin syytteistä. Vaimo kuoli 28 vuotta myöhemmin, 6. joulukuuta 2008.


title: Beatles ’65

text: Beatles '65 on The Beatlesin kuudes Yhdysvalloissa julkaistu albumi joulukuulta 1964. Suurin osa sen kappaleista on samoja kuin Euroopassa aiemmin samassa kuussa julkaistulla albumilla "Beatles for Sale".A-puoli


title: Beatles ’65

text: B-puoli


title: Tom Stiansen

text: Tom Stiansen (s. 3. syyskuuta 1970) on entinen norjalainen alppihiihtäjä, pujottelun maailmanmestarí. Hän edusti Asker Ski Clubia.


title: Tom Stiansen

text: Stiansen sijoittui Albertvillen olympialaisissa 1992 supersuurpujottelussa kahdeksanneksi. Sierra Nevadan MM-kilpailuissa 1996 hän oli pujottelussa kolmastoista. Sestrieren MM-kisoissa 1997 Stiansen voitti pujottelun maailmanmestaruuden viiden sadasosasekunnin erolla Sébastien Amiez'hin. Naganon olympialaisissa 1998 hän sijoittui pujottelussa neljänneksi ja Vailin MM-kilpailuissa 1999 suurpujottelussa 14:nneksi. Salt Lake Cityn olympialaisissa 2002 Stiansen oli pujottelussa kahdestoista ja St. Moritzin MM-kilpailuissa 2003 kahdeksas.


title: Tom Stiansen

text: Stiansen sijoittui maailmancupissa kaudella 1995–1996 toiseksi Kvitfjellin ja kolmanneksi Adelbodenin suurpujottelukilpailuissa. Seuraavalla kaudella hän saavutti uransa ainoan maailmancup-voiton Breckenridgen pujottelukilpailussa ja sijoittui lajin cup-pisteissä seitsemänneksi. Hän oli pujotteluosakilpailuissa lisäksi kolmas Yongpyongissa kaudella 1997–1998, Aspenissa kaudella 1998–1999 ja Madonna di Campigliossa kaudella 2001–2002 sekä toinen Kranjska Gorassa kaudella 2003–2004.


title: Tom Stiansen

text: Tom Stiansenin isä on 1960-luvun huippupikaluistelija Svein-Erik Stiansen.


title: Ricky Tomlinson

text: Ricky Tomlinson (oikealta nimeltään Eric Tomlinson; s. 26. syyskuuta 1939) on englantilainen näyttelijä. Suomessa hänet tunnetaan ehkä parhaiten esiintymisestään sarjoissa Sohvanvaltaajat ja Fitz ratkaisee.


title: Toivo Veistaro

text: Toivo Fritjof Winqvist myöh. Veistaro () oli suomalainen jääkärieversti ja Alkon pääjohtaja.


title: Toivo Veistaro

text: Hänen vanhempansa olivat työmies Johan Fritjof Winqvist ja Amanda Helenius. Hänet vihittiin avioliittoon vuonna 1920 Kerttu Maria Emilia Vilskan kanssa.